open-index/open-wikipedia-markdown huggingface dataset:
মাদ্দালী উষা গায়ত্ৰী

**মাদ্দালী উষা গায়ত্ৰী **  (; জন্ম: **মল্লাৱৰাপু**; ২৬ এপ্ৰিল ১৯৫৫) অন্ধ্ৰপ্ৰদেশৰ ৰাজ্যৰ এগৰাকী কুচিপুড়ি কলাকাৰ, নৃত্যশিল্পী, গুৰু আৰু কৰিঅ’গ্ৰাফাৰ। তেওঁ হামছা বঁটা (বৰ্তমান কলাৰত্ন বুলি কোৱা হয়) আৰু সংগীত নাটক অকাডেমী বঁটা লাভ কৰিছে। কৰিঅ’গ্ৰাফী আৰু প্ৰদৰ্শনৰ বাবে সমালোচকৰ প্ৰশংসা পোৱা গায়ত্ৰীয়ে পৌৰাণিক, ঐতিহাসিক আৰু সামাজিক বিষয়বস্তুৰ বেলে পৰিবেশন কৰে। তেওঁৰ অন্যতম ৰচনা নৃত্যম দৰ্শয়ামীত তেওঁৰ ১২ জনীয়া শিষ্যৰ এটা দলে ১২ ঘণ্টা ধৰি নিৰৱচ্ছিন্নভাৱে অনুষ্ঠান পৰিৱেশন কৰিছিল।
## প্ৰশিক্ষণ
গায়ত্ৰীৰ যেতিয়া বয়স ৪ বছৰ আছিল, তেতিয়াই তেওঁ শ্ৰীদয়াল সৰনৰ ওচৰত নৃত্যৰ প্ৰশিক্ষণ আৰম্ভ কৰিছিল। কথক, ওডিচি আৰু সংগীতৰ প্ৰশিক্ষণ লোৱাৰ পিছতো তেওঁৰ আগ্ৰহ কুচিপুড়িৰ প্ৰতিহে হয়। এইদৰে তেওঁ গুৰু বেদান্তম জগন্নাথ শৰ্মাৰ পৰা হায়দৰাবাদৰ তেওঁৰ নৃত্য প্ৰতিষ্ঠান কুচিপুড়ি কলাক্ষেত্ৰত কুচিপুড়ি শিকিছিল। ভি সত্যনাৰায়ণ শৰ্মা, ভেম্পতি চিন্না সত্যম আৰু বেদান্ত প্ৰহ্লাদ শৰ্মাৰ পৰা যক্ষগান নামৰ এবিধ নাট্যশৈলীৰ প্ৰশিক্ষণ লৈ কমলাৰানীৰ পৰা নট্টুৱংগম শিকিছিল।

## তথ্য সংগ্ৰহ

## বাহ্যিক সংযোগ
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় নৃত্যশিল্পী
শ্ৰেণী:ভাৰতীয় মহিলা কৰিঅ'গ্ৰাফাৰ
দ্য পেৰিছ ৰিভিউ

**দ্য পেৰিছ ৰিভিউ** (ইংৰাজী:*The Paris Review*) হ’ল ইংৰাজী ভাষাৰ এখন তিনিমহীয়া সাহিত্য আলোচনী৷ আলোচনীখন ১৯৫৩ চনত পেৰিছত হেৰল্ড এল. হিউমছ, পিটাৰ মেথিয়েছেন আৰু জৰ্জ প্লিম্পটনে প্ৰতিষ্ঠা কৰিছিল৷ প্ৰথম পাঁচোটা বছৰত *দ্য পেৰিছ ৰিভিউ-*এ জেক কেৰোৱাক, ফিলিপ লাৰকিন, ভি. এছ. নাইপল, ফিলিপ ৰথ, টেৰী ছাউডাৰ্ন, ইটালো কেলভিনো, ছেমুৱেল বেকেট, নডাইন গৰ্ডিমাৰ, জ্যঁ জেনেট আৰু ৰবাৰ্ট ব্লাইৰ নতুন সৃষ্টি প্ৰকাশ কৰিছিল৷

*ৰিভিউ*-ৰ ‘কৰ্মব্যস্ত লেখক’ (ৰাইটাৰ্ছ এট ৱৰ্ক) শীৰ্ষক কথোপকথনলানিত এজৰা পাউণ্ড, আৰ্নেষ্ট হেমিংৱে, টি. এছ. এলিয়ট, হৰ্হে লুই বৰ্হেছ, ৰাল্ফ এলিছন, ৱিলিয়াম ফকনাৰ, ৰবাৰ্ট ফ্ৰষ্ট, পাবলো নেৰুডা, ৱিলিয়াম কাৰ্লোছ ৱিলিয়ামছ, ভ্লাডিমিৰ নবোকভৰ দৰে প্ৰখ্যাত লেখকৰ সৈতে হোৱা কথোপকথন অন্তৰ্ভুক্ত হৈছে৷

১৯৭৩ চনত *দ্য পেৰিছ ৰিভিউ*ৰ মুখ্য কাৰ্যালয় পেৰিছৰ পৰা নিউ য়ৰ্ক চিটিলৈ স্থানান্তৰিত হয়৷ জৰ্জ প্লিম্পটন প্ৰতিষ্ঠাকালৰপৰা ২੦੦৩ চনত তেওঁৰ মৃত্যুৰ সময়লৈকে আলোচনীখন সম্পাদনা কৰিছিল৷ আলোচনীখনৰ বৰ্তমানৰ সম্পাদক হ’ল এমিলি ষ্ট’কছ৷

## ইতিহাস
*দ্য পেৰিছ ৰিভিউ*ৰ প্ৰতিষ্ঠাপক সম্পাদকসকল হ’ল হেৰল্ড এল. হিউমছ, পিটাৰ মেথিয়েছেন, জৰ্জ প্লিম্পটন, ৱিলিয়াম পেনে ডু বইছ, থমাছ গুইনবাৰ্গ আৰু জন পি. চি. ট্ৰেইন৷ প্ৰথম প্ৰকাশক আছিল ৰাজকুমাৰ ছদ্ৰুদ্দিন আগা খান৷ 

প্ৰথমগৰাকী কলা সম্পাদক ডু বইছে *পেৰিছ ৰিভিউ*ৰ প্ৰতীক ঈগলটো অংকন কৰিছিল৷ প্ৰতীকটোত ফ্ৰান্স আৰু আমেৰিকা দুয়োখন দেশৰে বৈশিষ্ট্য ধৰা ৰখা হৈছিল৷ এটা আমেৰিকান ঈগলে ভৰিৰে কলম এটা ধৰি আছে৷ ঈগলটোৰ মূৰত ফ্ৰিজিয়ান টুপী৷

## তথ্যসূত্ৰ
শ্ৰেণী:ইংৰাজী আলোচনী
শ্ৰেণী:ৱেবছাইট
টানিমোও অগুনলেচি

**টানিমোও অগুনলেচি** (, ১৯০৮–২০০২) এগৰাকী নাইজেৰিয়ান মহিলা অধিকাৰ কৰ্মী আৰু মহিলা উন্নয়ন লীগৰ নেত্ৰী আছিল।  তেওঁ নিজৰ যুগৰ অন্যতম আগশাৰীৰ মহিলা কৰ্মী আছিল আৰু দেশৰ আগশাৰীৰ নাৰী অধিকাৰ সংগঠন মহিলা সমিতিৰ ৰাষ্ট্ৰীয় পৰিষদৰ সহ-প্ৰতিষ্ঠাপক আছিল।
## জীৱন
১৯৩৪ চনত টানিমোও অগুনলেচিয়ে লাগোছত চিএমএছ গাৰ্লছ চেমিনাৰী স্কুলত শিক্ষকতা আৰম্ভ কৰে। তেওঁৰ স্বামী জে এছ অগুনলেছিৰ সৈতে বিবাহপাশত আবদ্ধ হৈছিল। ১৯৩৪ চনত তেওঁৰ স্বামী শিক্ষকো আছিল।জে এছ অগুনলেছিয়ে লণ্ডনত পঢ়িবলৈ বৃত্তি লাভ কৰিছিল যিয়ে তেওঁকো লণ্ডনলৈ স্থানান্তৰিত কৰাৰ সুযোগ দিছিল আৰু তাৰ পিছত ১৯৪৬ চনত স্কটলেণ্ডৰ ছেইণ্ট এণ্ড্ৰু বিশ্ববিদ্যালয়ৰ নাৰ্চাৰী স্কুলত শিক্ষা অব্যাহত ৰাখে। স্বামীক পশ্চিম অঞ্চলৰ প্ৰাপ্তবয়স্ক শিক্ষা বিষয়া হিচাপে নিযুক্তি দিয়াৰ পিছত ১৯৪৭ চনত টানিমোৱো আৰু তেওঁৰ স্বামী পুনৰ নাইজেৰিয়ালৈ উভতি আহে। ১৯৪৮ চনত ইবাদানত (শিশু গৃহ বিদ্যালয়) প্ৰাথমিক বৰ্ডিং স্কুল স্থাপন কৰা প্ৰথমজন ব্যক্তি।
১৯৫৯ চনত তেওঁ *মহিলা সমিতিৰ ৰাষ্ট্ৰীয় পৰিষদ*ৰ প্ৰথম সভানেত্ৰী হয়। তেওঁ মহিলাৰ ভোটাধিকাৰ আৰু শিক্ষাৰ সুবিধা লাভৰ বিষয়ে বহুলাংশে আলোচনা কৰিছিল যদিও সেই যুগৰ বেছিভাগ মহিলা জাতীয়তাবাদীৰ দৰে তেওঁ নাইজেৰিয়াৰ ঘৰখনৰ পুৰুষৰ আধিপত্যক প্ৰকৃততে কেতিয়াও প্ৰশ্ন উত্থাপন কৰা নাছিল৷ নাইজেৰিয়াত তেওঁ ঘৰুৱা প্ৰশিক্ষণ বিদ্যালয় এখন খোলাৰ লগে লগে ঘৰুৱা বিজ্ঞানৰ প্ৰশিক্ষণ বৃদ্ধিৰ আন্দোলনৰ অংশ হৈ পৰে।
## তথ্যসূত্ৰ
শ্ৰেণী:নাইজেৰিয়াৰ মহিলা অধিকাৰ কৰ্মী
বিগফুট

**বিগফুট** (/ˈbɪɡfʊt/, ইংৰাজী: Bigfoot, সাধাৰণতে ছাস্কোৱাচ (Sasquatch) বুলিও কোৱা হয়) উত্তৰ আমেৰিকাৰ বিশেষকৈ প্ৰশান্ত মহাসাগৰীয় উত্তৰ-পশ্চিম অঞ্চলৰ অৰণ্যত বাস কৰে বুলি বিশ্বাস কৰা এবিধ কিংবদন্তিমূলক জীৱ। বিগফুটক আমেৰিকান আৰু কানাডিয়ান উভয় লোককথাতে উল্লেখ কৰা হৈছে আৰু ২০ শতিকাৰ মাজভাগৰ পৰা ই এক সাংস্কৃতিক প্ৰতীকলৈ পৰিণত হৈছে, জনপ্ৰিয় সংস্কৃতিত বিয়পি পৰিছে আৰু নিজস্ব সুকীয়া উপসংস্কৃতিৰ বিষয়বস্তু হৈ পৰিছে।

বিগফুটৰ অনুৰাগীসকলে, যেনে ক্ৰিপ্টোজ'লজীৰ ছদ্মবিজ্ঞানৰ ভিতৰৰ লোকসকলে বিগফুটৰ অস্তিত্ব প্ৰমাণ কৰিবলৈ বিভিন্ন ধৰণৰ সন্দেহজনক প্ৰমাণ আগবঢ়াইছে, য'ত দেখাৰ আখ্যানমূলক দাবীৰ লগতে ছবি, ভিডিঅ' আৰু অডিঅ' ৰেকৰ্ডিং, চুলিৰ নমুনা আৰু ডাঙৰ ভৰিৰ ছাপ আদিও আছে। কিন্তু বৈজ্ঞানিকৰ মত অনুসৰি বিগফুট আৰু কথিত প্ৰমাণসমূহ জীৱিত প্ৰাণীৰ সলনি লোককথা, ভুল চিনাক্তকৰণ আৰু প্ৰৱঞ্চনাৰ সংমিশ্ৰণ।

লোককথাবিদসকলে বিগফুটৰ পৰিঘটনাটোক ইউৰোপীয় বন্য মানুহৰ আকৃতি, লোককথা আৰু থলুৱা সংস্কৃতি আদি কাৰক আৰু উৎসৰ পৰা অনুসন্ধান কৰে। বন্য, চুলিৰে আবৃত মানৱৰূপী প্ৰাণীৰ একেধৰণৰ লোককথাৰ উদাহৰণ সমগ্ৰ বিশ্বতে আছে, যেনে দক্ষিণ-পূব আমেৰিকাৰ স্কাংক এইপ, এছিয়াৰ আলমাছ, য়েৰেন আৰু য়েটি, অষ্ট্ৰেলিয়াৰ য়′ৱি, আৰু খিলঞ্জীয়া লোকৰ পৌৰাণিক কাহিনীত বৰ্ণিত জীৱ। ইচ্ছাকৃত চিন্তাধাৰা, পৰিৱেশৰ চিন্তাৰ সাংস্কৃতিক বৃদ্ধি আৰু বিষয়টোৰ প্ৰতি সামগ্ৰিক সমাজ সজাগতাক অতিৰিক্ত কাৰক হিচাপে উল্লেখ কৰা হৈছে।

## তথ্য সংগ্ৰহ

শ্ৰেণী:কিংবদন্তিমূলক জীৱ
কান্না পেটেল

**কান্না হাছমুখ পেটেল** () আহমেদাবাদৰ এগৰাকী ভাৰতীয় স্থপতিবিদ আৰু ইণ্টেৰিয়ৰ ডিজাইনাৰ৷ পেটেলে চি ই পি টি বিশ্ববিদ্যালয়ৰ অতিথি অধ্যাপক হিচাপেও কাম কৰে আৰু চি ই পি টিৰ বিভিন্ন স্থাপত্যৰ ছাত্ৰ-ছাত্ৰীৰ বাবে গাইড হিচাপেও কাম কৰে। তেওঁৰ অভ্যন্তৰীণ আৰু স্থাপত্যত কলাৰ বিশদ আৰু একত্ৰীকৰণ তেওঁৰ কামৰ ট্ৰেডমাৰ্ক। পেটেলে সৰলতা আৰু অভ্যন্তৰীণ আৰু স্থাপত্যৰ মাজত এক সামগ্ৰিক যোগসূত্ৰত দৃঢ়ভাৱে বিশ্বাস কৰে।

## প্ৰাৰম্ভিক জীৱন আৰু কেৰিয়াৰ
কান্নাৰ জন্ম হৈছিল স্থপতিবিদ হাছমুখ পেটেল আৰু ভক্তি পেটেলৰ ঘৰত। চি.ই.পি.টি. বিশ্ববিদ্যালয়ৰ পৰা স্নাতক ডিগ্ৰী আৰু কেলিফৰ্ণিয়া বিশ্ববিদ্যালয়, বাৰ্কলি (আমেৰিকা)ৰ পৰা স্নাতকোত্তৰ ডিগ্ৰী লাভ কৰে। কান্না ইনষ্টিটিউট অৱ ইণ্ডিয়ান ইণ্টেৰিয়ৰ ডিজাইনাৰছ (IIID), আহমেদাবাদ অধ্যায়ৰ প্ৰতিষ্ঠাপক আৰু একেটা অনুষ্ঠানৰ অধ্যক্ষ হিচাপেও কাৰ্যনিৰ্বাহ কৰিছিল। কান্নাই ২০০৬ চনত এইচ.চি.পি.আই.ডি. প্ৰতিষ্ঠা কৰিছিল আৰু তেতিয়াৰ পৰা সংগঠনটোৰ অধ্যক্ষ হিচাপে সেৱা আগবঢ়াই আহিছে। এইচ.চি.পি.আই.ডি.য়ে দিল্লী, মুম্বাই, জয়পুৰ, ইন্দোৰ আৰু গুজৰাটত সফলতাৰে প্ৰকল্পসমূহ সম্পূৰ্ণ কৰিছে। ইয়াৰ কামবোৰত এক বিশেষ ভাৰতীয়তা আছে, যিয়ে তেওঁলোকক দখল কৰা পৰিৱেশৰ বাবে কালজয়ী কৰি তোলাত সহায় কৰে। পেটেলৰ প্ৰকল্পসমূহে ভাৰতীয় জলবায়ু আৰু সামাজিক নিয়মৰ প্ৰতি এক সূক্ষ্ম সংবেদনশীলতা প্ৰতিফলিত কৰে।

২০১৫ চনৰ ফেব্ৰুৱাৰী মাহত তেওঁ নৱৰাচানা বিশ্ববিদ্যালয়ৰ স্কুল অৱ এনভাইৰনমেণ্ট ডিজাইন এণ্ড আৰ্কিটেকচাৰৰ একাডেমিক এডভাইজাৰী ব’ৰ্ডৰ সদস্য হিচাপে নিযুক্তি লাভ কৰে। ৩০ বছৰৰো অধিক পেছাদাৰী জীৱনত, তেওঁ বিভিন্ন পৰিসৰৰ ৩০০তকৈও অধিক প্ৰকল্পত কাম কৰিছে। কান্না হৈছে প্ৰতিষ্ঠিত চেণ্ট্ৰেল ভিষ্টা প্ৰকল্পৰ অভ্যন্তৰীণ উপ-পৰামৰ্শদাতা, আৰু নতুন সংসদ ভৱন, সাধাৰণ কেন্দ্ৰীয় সচিবালয় আৰু উপ-ৰাষ্ট্ৰপতিৰ এনক্লেভৰ অভ্যন্তৰীণ ডিজাইন কৰিছে।

কান্নাই শেহতীয়াকৈ তেওঁৰ কিতাপ মিনিং ইজ ম'ৰঃ ইণ্টাৰিয়ৰ ডিজাইন ফৰ ইণ্ডিয়া মুকলি কৰিছে।

## ব্যক্তিগত জীৱন
কান্না বিবাহপাশত আৱদ্ধ হৈছে‍ শি‍ক্ষাবিদ মুকেশ পেটেলৰ সৈতে যিয়ে এটা আৰ্ট মেনেজমেণ্ট কোম্পানীও চলাই আছে। তেওঁ স্থপতিবিদ বিমল পেটেলৰ ভগ্নী।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
আশিস শ্বাহ

**আশিস শ্বাহ** () হ'ল এগৰাকী ভাৰতীয় স্থপতিবিদ আৰু ডিজাইনাৰ। ২০১৪, ২০১৫ আৰু ২০১৬ বৰ্ষৰ বাবে আৰ্কিটেক্সাৰেল ডাইজেষ্টে তেওঁক দেশৰ শীৰ্ষ ৫০ গৰাকী অভ্যন্তৰীণ ডিজাইনাৰৰ ভিতৰত এজন হিচাপে মনোনীত কৰিছে।

## প্ৰাৰম্ভিক জীৱন আৰু শিক্ষা
শ্বাহ মুম্বাইৰ বাসিন্দা। তেওঁ নিউয়ৰ্কৰ পাৰ্চনছ স্কুল অৱ ডিজাইনৰ পৰা অভ্যন্তৰীণ স্থাপত্যত স্নাতক ডিগ্ৰী লাভ কৰিছিল।

## কেৰিয়াৰ
চৌধ্য বছৰ বয়সৰ পৰাই শ্বাহে কলা সংগ্ৰহ কৰিবলৈ আৰম্ভ কৰিছিল। তেওঁ ২০০০ চনৰ মাজভাগত নিউয়ৰ্কত অভ্যন্তৰীণ স্থপতি হিচাপে নিজৰ কেৰিয়াৰ আৰম্ভ কৰিছিল আৰু পৰৱৰ্তী সময়ত তেওঁ মুম্বাইলৈ উভতি আহে। ২০১৭ চনত তেওঁ ভাৰতত এটেলিয়েৰ আশিস শ্বাহ নামৰ নিজৰ ডিজাইন প্ৰতিষ্ঠান মুকলি কৰে।

## বঁটা প্ৰদান
২০১৪, ২০১৫ আৰু ২০১৬ বৰ্ষৰ বাবে আৰ্কিটেক্চাৰেল ডাইজেষ্টে শ্বাহক দেশৰ শীৰ্ষ ৫০ গৰাকী অভ্যন্তৰীণ ডিজাইনাৰৰ ভিতৰত এজন হিচাপে মনোনীত কৰিছে।

## তথ্যসূত্ৰ

শ্ৰেণী:জীৱিত ব্যক্তি
মাণ্ডে বুৰুং

**মাণ্ডে বুৰুং** (ইংৰাজী: Mande Burung)ভাৰতীয় লোককথাত বৰ্ণনা কৰা এবিধ বান্দৰ সদৃশ কিংবদন্তিমূলক জীৱ। এই জীৱবোৰ উত্তৰ-পূব ভাৰতৰ দুৰ্গম গাৰো পাহাৰৰ মেঘালয় উপক্ৰান্তীয় অৰণ্যত বাস কৰে বুলি বিশ্বাস কৰা হয়৷ মেঘালয়ৰ স্থানীয় ভাষাত মাণ্ডে বুৰুং মানে হৈছে “অৰণ্য মানৱ”৷

লোককথাত এই জীৱবোৰ সাধাৰণতে বৃহৎ, নোমাল দ্বিপদ মানৱ সদৃশ বুলি বৰ্ণনা কৰা হয়৷ মেঘালয়ৰ গাৰো জনগোষ্ঠী লোকসকলৰ বেছিভাগেই খ্ৰীষ্টান হোৱাৰ বিপৰীতে কিছুমানে প্ৰকৃতি ধৰ্ম পালন কৰে৷ তেওঁলোকে মাণ্ডে বুৰুঙৰ অস্তিত্বত বিশ্বাস কৰে আৰু এই জীৱটোৰ লগত জড়িত বহুতো লোককথা আৰু কিংবদন্তি মৌখিক ভাবে চৰ্চা কৰে। স্থানীয় তথ্য অনুসৰি এগৰাকী মহিলা মাণ্ডে বুৰুঙে গাঁৱৰ মানুহক অপহৰণ কৰি স্তনপান কৰাই দিয়াৰ কাহিনী শুনা যায়। এই প্ৰাণীটোৰ সৈতে মিল থকা বিভিন্ন জীৱ বিশ্বজুৰি বিভিন্ন আঞ্চলিক নামেৰে পোৱা যায়, যেনে তিব্বত আৰু নেপালৰ য়েটি, বাংলাদেশৰ বান-মানুছ, চীনৰ মূল ভূখণ্ডৰ য়েৰেন, আৰু আমেৰিকাৰ প্ৰশান্ত মহাসাগৰীয় উত্তৰ-পশ্চিম অঞ্চলৰ আৰু কানাডাৰ সকলো প্ৰদেশকে তথা সকলো ব্ৰিটিছ কলম্বিয়াৰ বিগফুট আদি।

## তথ্য সংগ্ৰহ

শ্ৰেণী:কিংবদন্তিমূলক জীৱ
শ্ৰেণী:ভাৰতীয় কিংবদন্তি
মিতালী মুখাৰ্জী

**মিতালী মুখাৰ্জী**  ( ;জন্ম ৬ ডিচেম্বৰ ১৯৭৯) এগৰাকী ভাৰতীয় বাতৰি পৰিবেশক আৰু বিত্তীয় সাংবাদিক। বৰ্তমান তেওঁ ৰয়টাৰ ইনষ্টিটিউট ফৰ দ্য ষ্টাডি অৱ জাৰ্নেলিজমৰ সাংবাদিক কাৰ্যসূচীৰ সঞ্চালিকা। 

তেওঁ চিএনবিচি টিভি১৮ৰ বাতৰি সম্পাদিকা আৰু মূল এংকৰ আছিল। ইয়াৰ পূৰ্বে তেওঁ দ্য টিভি টুডে গ্ৰুপ, বিবিচি ৱৰ্ল্ড আৰু দূৰদৰ্শনৰ সৈতে আছিল। তেওঁ মিণ্ট, বিশ্ব বেংক আৰু দ্য ইণ্ডিয়ান এক্সপ্ৰেছৰ সৈতেও পৰামৰ্শ লৈছে।  লগতে দ্য ৱায়াৰ। as well as *[[The Wire (India)|The Wire]]*.

## প্ৰাৰম্ভিক জীৱন
মিতালীৰ জন্ম হৈছিল হাৰিয়ানাৰ আম্বালাত। তেওঁ নতুন দিল্লীৰ দ্য আৰ্মি পাব্লিক স্কুলত পঢ়িছিল ইয়াৰ পিছত দিল্লী বিশ্ববিদ্যালয়ৰ পৰা ৰাজনীতি বিজ্ঞানত অনাৰ্ছসহ স্নাতক ডিগ্ৰী লাভ কৰি স্বৰ্ণ পদক লাভ কৰে। স্নাতক ডিগ্ৰী লাভ কৰাৰ পিছত মিতালী আই এণ্ড বি মন্ত্ৰালয়ৰ অধীনত ইণ্ডিয়ান ইনষ্টিটিউট অৱ গণসংযোগ প্ৰতিষ্ঠান (আই আই এম চি)লৈ যায় য'ত তেওঁ টিভি আৰু সম্প্ৰচাৰ সাংবাদিকতাত বিশেষজ্ঞতা লাভ কৰে।

## কৰ্ম জীৱন
২০০৪ চনৰ পৰা মিতালি চিএনবিচি টিভি ১৮ ৰ মাৰ্কেটছ এণ্ড নিউজ এডিটৰ আছিল, য'ত তেওঁ ফ্লেগশ্বিপ শ্ব' বাজাৰ, বিজনেছ লাঞ্চ আৰু ক্লজিং বেলৰ এংকৰ আছিল। ২০১৪ চনত তেওঁ পদত্যাগ কৰে।

২০১৬ চনত তেওঁ মানিমাইল এটা ডিজিটেল ভিডিঅ' প্লেটফৰ্মৰ সহ-প্ৰতিষ্ঠা কৰে য'ত তেওঁৰ মূল লক্ষ্য আছিল মহিলাসকলক আৰ্থিকভাৱে স্বাধীন আৰু শক্তিশালী হোৱাত সহায় কৰিবলৈ বিত্তীয় বিনিয়োগৰ পৰামৰ্শ ভাগ-বতৰা কৰা।

মিতালী ভাৰতৰ বাওঁপন্থী প্ৰতিষ্ঠান বিৰোধী পৰ্টেল দ্য ৱায়াৰত কনছালটিং বিজনেছ এডিটৰ হিচাপে কাম কৰি আহিছে।

## প্ৰতিক্ৰিয়া

### বঁটা আৰু কৃতিত্ব

মিতালী হৈছে মহিলাৰ আৰ্থিক স্বতন্ত্ৰতাৰ এটা সক্ৰিয় সমৰ্থক। লিংগ সমতাৰ ওপৰত বহু সমাৱেশত তেওঁ ভাষণ দিছে। মিতালি দক্ষিণ এছিয়া জাৰ্নেলিজম ফেল'শ্বিপ ২০২ৰ চেভেনিং ফেলো। তেওঁ টেডিএক্সৰ বক্তা, ৰাইচিনা এএফজিজি (এছিয়ান ফ'ৰাম ফৰ গ্ল'বেল গভৰ্নেন্স) ইয়ং ফেলো আৰু এআইৱাইডি (অষ্ট্ৰেলিয়া ইণ্ডিয়া ইউথ ডাইলগ)ৰ ষ্টিয়াৰিং কমিটিৰ সদস্য।

## কিতাপ
মুখাৰ্জীয়ে ২০২৪ চনত *ক্ৰিপ্টো ক্ৰাইমছ* নামৰ এখন গ্ৰন্থ লিখিছিল যিখন হাৰ্পাৰ কলিন্সে প্ৰকাশ কৰিছিল। News18 ৰ বাবে তেওঁৰ গ্ৰন্থখন পৰ্যালোচনা কৰি,  স্তম্ভলেখক হৰ্শিল মেহতাই উল্লেখ কৰিছিল যে গ্ৰন্থখনে "এজন সাংবাদিকৰ ডায়েৰী বা কোনো সাংবাদিকতাৰ সংক্রান্ত প্ৰতিবেদনৰ দৰে অনুভূতি দিয়ে। বহু কাহিনী চুটি কৰি ৰাখিব পাৰিলেহেঁতেন, আৰু আন কিছুমানক অধিক আকৰ্ষণীয়ভাৱে উপস্থাপন কৰিব পাৰিলে হেতেন । লেখকৰ গভীৰ জ্ঞানৰ অভাৱ প্ৰকট হৈছে, কাৰণ তেওঁ সাধাৰণ তথ্যৰ বাবেও বহুলাংশত উদ্ধৃতি আৰু সংবাদ প্ৰতিবেদনৰ ওপৰত নির্ভৰ কৰিছে, যি কাহিনীৰ প্ৰৱাহ ব্যাহত কৰে।" 

## তথ্য সূত্ৰ
জানেট অ'কালা

**জেনেট অ'কালা**(; ১৮৯৪–১৯৭১) আছিল নাইজেৰিয়াৰ এগৰাকী ৰাজনৈতিক নেত্ৰী আৰু সম্প্ৰদায়-সংগঠক। আবা মহিলা যুদ্ধৰ সময়ত তেওঁ প্ৰতিবাদৰ নেতৃত্ব দিছিল আৰু নাইজেৰিয়াৰ মহিলাৰ ৰাজনৈতিক ক্ষমতাৰ পোষকতা কৰিবলৈ স্থানীয় আৰু ৰাষ্ট্ৰীয়ভাৱে জড়িত সংগঠন গঠন কৰিছিল।

## প্ৰাৰম্ভিক জীৱন
১৮৯৪ চনত অনিছাত অডুকৱে অডিলিৰ তৃতীয় সন্তান আৰু প্ৰথম কন্যা হিচাপে জেনেট অ'কালাৰ জন্ম হয়। পিছলৈ তেওঁ অ'ৱেৰিংটাৰ বাসিন্দা হয় য'ত তেওঁ ৰাজনৈতিক সক্ৰিয়তাৰ বাবে পৰিচিত হয়। তেওঁৰ ছদ্মনাম আছিল "মামা ব্ৰেড" কাৰণ তেওঁৰ এটা বেকাৰীও আছিল।

## ৰাজনৈতিক কৰ্মজীৱন আৰু সক্ৰিয়তা
১৯২৯ চনত অ'কালাই আবা মহিলা যুদ্ধৰ সময়ত ওৱেৰিণ্টা অঞ্চলত প্ৰতিবাদকাৰী মহিলাসকলৰ নেতৃত্ব দিয়ে। ইতিহাসবিদ নীনা এমা এমবাৰ মতে, অ'কালাই ইয়াৰ পূৰ্বে স্থানীয় মহিলাসকলক নেতৃত্ব আৰু পৰামৰ্শ আগবঢ়াইছিল যদিও যুদ্ধৰ সময়ত বিশেষভাৱে প্ৰাধান্য লাভ কৰিছিল।

১৯৪৫ চনত অ'কালাই এনুগু মহিলা সংস্থা গঠন কৰে আৰু ইয়াৰ অন্যতম উপ-সভানেত্ৰী নিৰ্বাচিত হয়। ১৯৪৯ চনত শিক্ষাবিদ আৰু প্ৰচাৰক ফুনমিলায়ো ৰেনচোম কুটি (FRK)ৰ ভ্ৰমণৰ পিছত এই গোটটোৱে নিজৰ নাম সলনি কৰি *নাইজেৰিয়ান মহিলা সংঘৰ এনুগু শাখা* হয়। এফ আৰ কেৰ ভ্ৰমণৰ বৰ্ণনা কৰি অ'কালাই লিখিছে যে "সেই সময়ৰ আগতে এনুগুৰ মহিলাসকলৰ নিজৰ দেশৰ কাম-কাজৰ তদন্ত কৰাৰ কোনো অধিকাৰ নাছিল। মিচেছ কুটিয়ে তেওঁৰ আগমনৰ লগে লগে আমাক শিক্ষিত কৰিছিল। পশ্চিম আফ্ৰিকান পাইলট আৰু ডেইলী টাইমছৰ দৰে স্থানীয় বাতৰি কাকতসমূহে গোটটোৰ নাম পৰিৱৰ্তনক নাইজেৰিয়াৰ মহিলাসকলৰ মাজত জাতীয়তাবাদী সংহতিৰ প্ৰতীক হিচাপে উদযাপন কৰিছিল।

## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:ৰাজনীতিবিদ
শ্ৰেণী:মহিলা ৰাজনীতিবিদ
শ্ৰেণী:মৃত ব্যক্তি
মিতালি সিং

**মিতালি সিং** ( ; জন্ম মুখাৰ্জী ) এগৰাকী ভাৰতীয়-বাংলাদেশী শাস্ত্ৰীয় আৰু প্লেবেক গায়িকা, তেওঁৰ ঘৰ বাংলাদেশৰ মৈমনসিঙত। ১৯৮২ চনত *দুই পইচাৰ আলতা* নামৰ ছবিৰ বাবে *আই দুনিয়া এখোন তো আৰ* গীতটি পৰিৱেশন কৰাৰ বাবে বাংলাদেশৰ ৰাষ্ট্ৰীয় চলচ্চিত্ৰ বঁটা লাভ কৰে।

## প্ৰাৰম্ভিক জীৱন আৰু শিক্ষা

১৯৬২ চনত মাইমেনছিংত পিতৃ অমূল্য কুমাৰ মুখাৰ্জী আৰু মাতৃ কল্যাণী মুখাৰ্জীৰ ঘৰত মিতালিৰ জন্মগ্ৰহণ হৈছিল।
পি.টি. মিথুন দেৰ ওচৰত শাস্ত্ৰীয় সংগীতৰ আনুষ্ঠানিক প্ৰশিক্ষণ আৰম্ভ কৰিছিল। তেওঁ বৰোদা মহাৰাজ সয়াজিৰাও বিশ্ববিদ্যালয়ত সংগীতৰ শিক্ষা গ্ৰহণ কৰিছিল।

## কৰ্ম জীৱন
 
মুখাৰ্জীৰ প্ৰথম এলবাম *"সাহিল"* মুকলি কৰিছিল এইচ এম ভি য়ে। তেওঁ গীতিকাৰ গুলজাৰৰ সৈতে সহযোগিতা কৰি তেওঁৰ *"চান্দ পৰোছা হায়"* এলবামটো উলিয়াইছিল। তেওঁ পাঞ্জাবী, গুজৰাটী আৰু তামিলকে ধৰি কেইবাটাও ভাষাত গীত গাইছে।

মুখাৰ্জীয়ে টেলিভিছন *শ্ব' ছা ৰে গা মা পা* আৰু *শ্বেৰা কনথোৰ* বিচাৰক হিচাপে কাম কৰিছিল।

### তামিল গান
ইল্লয়াৰাজৰ চলচ্চিত্ৰ “থালাপতি “ ৰপৰা যমুনাই আট্ৰিলে

### পাঞ্জাবী গান
এলবাম: ৱহ বুৰা মান গয়ে গীত: সাজন মুঝছে ৰুথে

## ব্যক্তিগত জীৱন
১৯৮৩ চনৰপৰা গজল গায়ক ভূপিন্দৰ সিঙৰ সৈতে মুখাৰ্জীৰ বিবাহ হৈছিল। তেওঁৰ বাসস্থান মুম্বাইত। তেওঁৰ ভাই-ভনীৰ ভিতৰত প্ৰদীপ মুখাৰ্জী আৰু দীপক মুখাৰ্জী (মৃত্যু ১৯৮৮) অন্যতম।.

## বঁটা
চিটি বেংকৰদ্বাৰা *"গান-ই গান-ই গুণিজন শ্বোংবৰ্ধোনা"* (২০১৫)

## তথ্য সূত্ৰ

শ্ৰেণী:বাংলাদেশী হিন্দু
শ্ৰেণী:বাংলাদেশৰ কণ্ঠশিল্পী
জুলি অক'

**জুলিয়ানা (জুলি) ওমনুকপন ওমোইফো অক**' (, জন্ম-উবিয়াজা, ৫ আগষ্ট ১৯৪৭) এগৰাকী নাইজেৰিয়ান নাট্যকাৰ, শিক্ষাবিদ আৰু নাৰীবাদী কৰ্মী যি ২০০৪ চনৰ পৰা ২০১৭ চনলৈকে প'ৰ্ট হাৰক'ৰ্ট বিশ্ববিদ্যালয়ৰ নাট্য তত্ত্বৰ অধ্যাপিকা আছিল৷ সমাজৰ নাৰী সম্পৰ্কীয় বিষয়সমূহৰ সৈতে মোকাবিলা কৰা তেওঁৰ নাটসমূহৰ ভিতৰত আছে-*দ্য মেনেকিনছ (১৯৯৭), এডৱেড (২০০০)* আৰু *ক্ল’জড ড’ৰ্ছ (২০০৭)*।  ফুলব্ৰাইটৰ পণ্ডিত আৰু ২০১১ চনত ছ'চাইটি অৱ নাইজেৰিয়ান থিয়েটাৰ আৰ্টিষ্ট (SONTA)ৰ পৰা তেওঁ জীৱনজোৰা কৃতিত্ব বঁটা লাভ কৰে। 

## জীৱনী
নাইজেৰিয়াৰ দক্ষিণৰ ইডো ৰাজ্যৰ উবিয়াজাত জন্মগ্ৰহণ কৰা জুলিয়ানা ওমোনুকপন ওমোইফো অগাস্টিন আজামুওইছা ওম’ইফো, এগৰাকী শিক্ষক আৰু আদালতৰ কেৰাণী৷ তেওঁৰ মাক এগৰাকী চিলাইকাৰী আৰু ষ্ট’ৰ মেনেজাৰ। সামান্য ঘৰত ডাঙৰ-দীঘল হোৱা জুলি আঠটা সন্তানৰ পৰিয়ালত পঞ্চমজনী আছিল। তেওঁৰ পিতৃ-মাতৃ দুয়োজনেই সাংস্কৃতিকভাৱে সক্ৰিয় আছিল৷ তেওঁৰ পিতৃয়ে সংগীত ভাল পাইছিল আৰু গীটাৰ বজাইছিল৷ আনহাতে মাক এগৰাকী পৰম্পৰাগত গল্পকাৰ আছিল যিয়ে ইখিঅ' নৃত্য-নাটকত অংশগ্ৰহণ কৰিছিল। প'ৰ্ট হাৰক'ৰ্ট বিশ্ববিদ্যালয়ৰ শিক্ষাৰ বিশেষজ্ঞ অধ্যাপক জোচেফ ড'নাটাছ অক' (জন্ম ১৯৪১)ৰ সৈতে তেওঁৰ বিবাহ হয়। তেওঁলোকৰ চাৰিটা সন্তান আছে।
## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
জো ওকেই-অডুমাকিন

**জোচেফিন অবিয়াজুলু অকেই-অডুমাকিন** (; জন্ম: ৪ জুলাই ১৯৬৬) এগৰাকী নাইজেৰিয়ান মহিলা অধিকাৰ কৰ্মী। তেওঁ মানৱ অধিকাৰ সংগঠন, ৱমেন এৰাইজ ফৰ চেঞ্জ ইনিচিয়েটিভ আৰু কেম্পেইন ফৰ ডেম’ক্ৰেচিৰ সভানেত্ৰী।

## প্ৰাৰম্ভিক জীৱন
নাইজেৰিয়াৰ কাডুনাৰ জাৰিয়াত জন্মগ্ৰহণ কৰা অডুমাকিনে ৰোমান কেথলিক পৰিয়ালত ডাঙৰ-দীঘল হৈছিল।

## শিক্ষা
১৯৮৭ চনত ইংৰাজী শিক্ষাত স্নাতক ডিগ্ৰী লাভ কৰাৰ পিছত ইল’ৰিন বিশ্ববিদ্যালয়ৰ পৰা গাইডেন্স এণ্ড কাউন্সেলিংত স্নাতকোত্তৰ আৰু ইতিহাস আৰু শিক্ষা নীতিত ডক্টৰেট ডিগ্ৰী লাভ কৰে।

## সক্ৰিয়তা আৰু গ্ৰেপ্তাৰ
ইব্ৰাহিম বাবাংগিদাৰ সামৰিক শাসনৰ সময়ত ১৭ বাৰ আটক হৈ থকা তেখেতক সঘনাই তেওঁৰ সক্ৰিয়তাৰ বাবে গ্ৰেপ্তাৰ কৰা হৈছে৷

এগৰাকী মহিলাৰ অধিকাৰ অৱজ্ঞা কৰা ২০০০ৰো অধিক গোচৰৰ সৈতে তেওঁ জড়িত হৈ আছিল৷ গোচৰসমূহৰ ভিতৰত আছিল মহিলা বা তেওঁলোকৰ স্বামীক আৰক্ষীৰ দ্বাৰা ন্যায় বহিৰ্ভূতভাৱে হত্যা কৰাৰ ঘটনা। তেওঁলোকৰ সন্তানৰ অধিকাৰকো নাইজেৰিয়াৰ স্কুল বা আনকি চিকিৎসালয় কৰ্তৃপক্ষই আওকাণ কৰিছিল।
## তথ্যসূত্ৰ
শ্ৰেণী:নাইজেৰিয়াৰ মহিলা অধিকাৰ কৰ্মী
তু মাঝা সাংগাতি

**তু মাঝা সাংগাতি**   ; (অনুবাদ. তুমি মোৰ সংগী) হৈছে ভাৰতীয় মাৰাঠী ভাষাৰ এখন টিভি ধাৰাবাহিক যি Colors Marathi ত প্ৰচাৰিত হৈছিল। ২০১৪ চনৰ ১১ জুলাইৰ পৰা ইয়াৰ প্ৰিমিয়াৰ হৈছিল আৰু ২০১৮ চনৰ ১১ আগষ্টত ১২৯৯টা খণ্ড সম্পূৰ্ণ কৰি শেষ হৈছিল। ইয়াত চিন্ময় মাণ্ডেলকাৰে চেন্ট টুকাৰামৰ মুখ্য চৰিত্ৰত অভিনয় কৰিছিল।

## পটভূমি
সাধু টুকাৰাম আৰু তেওঁৰ পত্নী আৱলীৰ জীৱনৰ আধাৰত এই কাহিনীটোৱে সম্পূৰ্ণৰূপ পাইছে। সন্তান জন্ম দিয়াৰ সময়ত টুকাৰামৰ প্ৰথমা পত্নীৰ মৃত্যু হয়। এই হৃদয় বিদাৰক কাহিনীৰ নায়ক টুকাৰাম পত্নীৰ মৃত্যু পিছত নিজৰ সন্তানৰ যত্ন লোৱাত ব্যস্ত। টুকাৰামৰ পিতৃ-মাতৃয়ে অনবৰতে তেওঁক দ্বিতীয়বাৰৰ বাবে বিয়া কৰাবলৈ পৰামৰ্শ দিয়ে যদিও, কিন্তু তেওঁ এই কথা নাকচ কৰে। কাহিনীৰ নায়িকা আৱলী হৈছে এজনী আনন্দ উলাহেৰে নাচিফুৰা পৰিপূৰ্ণ  চঞ্চলা সৰু ছোৱালী। কিন্তু পৰম্পৰাই তাইক মাক-দেউতাকৰ লগত ঘৰুৱা কাম বন কৰি সীমিত জীৱন কটাবলৈ বাধ্য কৰাইছে। এই ধাৰাবাহিকখনে কণ মানি আৱলীৰ জীৱন যাত্ৰা চিত্ৰায়ণ কৰিছে, কি দৰে তাই সহজে খং কৰা এগৰাকী কিশোৰী ৰ পৰা এটি পৰিপক্ক, সহনশীল আৰু দায়িত্বশীল  মহিলালৈ পৰিৱৰ্তন হৈছে। অৱশেষত যেতিয়া তুকাৰামে  দ্বিতীয় বিবাহ কৰিবলৈ সন্মতি দিয়ে, আৱলী হয় তেওঁৰ নিৰ্বাচিত কণ্যা। শৃংখলাটোৱে এই দুয়োজন ভিন্ন বয়ষৰ ব্যক্তি একত্ৰ হোৱা যাত্রাৰ এটি মনোৰঞ্জক বিৱৰণ প্ৰদান কৰে।

## চৰিত্ৰ সমূহ
*সন্ত টুকাৰমৰ চৰিত্ৰত চিন্ময় মাণ্ডেকাৰ
*শিশু আৱলী হিচাপে মৃণ্ময়ী সুপাল
*ডেকা আৱলী হিচাপে ৰুজুতা দেশমুখ
*বয়োজ্যেষ্ঠ আৱলীৰ ৰূপত প্ৰমিতি নৰকে
*বামনৰ চৰিত্ৰত শ্ৰীবল্লভ ভাট
*গোৰোবাৰ চৰিত্ৰত মংগেশ দেশাই
*অপূৰ্ব নেমলেকাৰ ছোয়ৰা হিচাপে
*সৌৰভ গোখলেক সন্ত জ্ঞানেশ্বৰ হিচাপে
*বিঠালপন্তৰ চৰিত্ৰত শেখৰ ফাডকে
*ৰাখমাৰ চৰিত্ৰত ৰুতুজা বাগৱে

## তথ্য সূত্ৰ
চিত্ৰা বিশ্বনাথ

**চিত্ৰা বিশ্বনাথ** () বেংগালুৰুত বাস কৰা এগৰাকী ভাৰতীয় স্থপতিবিদ যিয়ে পৰিৱেশ আৰু স্থাপত্যৰ সৈতে জড়িত বিষয়বস্তুৰ ওপৰত কাম কৰে। তেওঁ ১৯৯১ চনৰ পৰা নিজাকৈ স্থাপত্য প্ৰতিষ্ঠান চলাই আহিছে, ভাৰত আৰু আফ্ৰিকাৰ বহু প্ৰকল্পত আন স্থপতিবিদৰ সৈতে কাম কৰি আহিছে।

## কেৰিয়াৰ
বৰ্তমান বিশ্বনাথ বায়োম পৰিৱেশ সমাধানৰ প্ৰধান স্থপতি আৰু পৰিচালন সঞ্চালক। সকলো আকাৰৰ অট্টালিকা নিৰ্মাণ আৰু স্থানসমূহৰ পৰিৱেশ বিজ্ঞানৰ সৈতে বিশেষ প্ৰাসংগিকতা থকা পানী সংগ্ৰহ আৰু অনাময় ব্যৱস্থাকে‍ ধৰি ৫০০ৰো অধিক প্ৰকল্পৰ সৈতে তেওঁ জড়িত হৈ আছে। নিৰ্মাণত মাটিক এক মৌলিক সামগ্ৰী হিচাপে ধৰি‍ তেওঁ বহুতো গাঁথনি ডিজাইন আৰু নিৰ্মাণ কৰিছে।

২০২৩ চনত বিশ্বনাথক ডেজিন বঁটাৰ অন্যতম বিচাৰক হিচাপে ঘোষণা কৰা হয়, লগতে ছ’হ’ হাউছৰ প্ৰতিষ্ঠাপক নিক জ’নছ, ডিজাইনাৰ ক্ৰীছা আমুয়াহ, মেটেৰিয়েল বেংকৰ ফিলিপ ব্ৰ’কাৰ্ট, ফটোগ্ৰাফাৰ ক্ৰিষ্টোবাল পালমা আদি উল্লেখযোগ্য ব্যক্তিকো বিচাৰক হিচাপে ঘোষণা কৰা হয়।

## জীৱনী
বিশ্বনাথে নাইজেৰিয়াৰ পৰা চিভিল ইঞ্জিনিয়াৰিঙৰ ডিপ্লমা আৰু আহমেদাবাদৰ চিইপিটি বিশ্ববিদ্যালয়ৰ পৰা স্থাপত্য বিষয়ত স্নাতক ডিগ্ৰী লাভ কৰিছিল। ১৯৯০ চনত তেওঁ অনুশীলন আৰম্ভ কৰিছিল। স্থাপত্যৰ ডিজাইনৰ বিকাশৰ ক্ষেত্ৰত সক্ৰিয় আৰু নিষ্ক্ৰিয় দুয়োটা ধৰণেৰে তেওঁৰ দৃষ্টিভংগীয়ে থলুৱা প্ৰাকৃতিক সম্পদৰ ওপৰত গুৰুত্ব আৰোপ কৰিছে। মাটিৰ সহজ উপলব্ধতা, শ্ৰমৰ তীব্ৰতা, আৰু নিৰ্মাণৰ সহজতাৰ প্ৰতি লক্ষ্য ৰাখি, পানী, শক্তি আৰু ভূমি-ব্যৱহাৰ প্ৰক্ৰিয়াসমূহক অন্তৰ্ভুক্ত কৰি তেওঁৰ স্থাপত্যৰ ডিজাইনত মৌলিক উপাদান গঠন কৰে।

পৰিৱেশৰ প্ৰতি লক্ষ্য ৰাখি অট্টালিকাৰ বোকা স্থাপত্যৰ বিষয়বস্তুক প্ৰচাৰৰ বাবে বিশ্বনাথে বেংগালুৰুত ১৩৫ বৰ্গমিটাৰ (১,৪৫০ বৰ্গফুট) এলেকাত নিজাকৈ বোকামাটিৰ‍ে ঘৰ নিৰ্মাণ কৰিছিল। নান্দনিকভাৱে পৰিকল্পিত এই ঘৰটোৰ অনন্য বৈশিষ্ট্য হ’ল ইয়াত এয়াৰ কণ্ডিচনাৰ বা ফেনৰ ব্যৱস্থা নাই আৰু ইয়াক কেইবাটাও স্তৰৰ সৈতে নিৰ্মাণ কৰা হৈছে। মাটিৰ ইটাৰে নিৰ্মিত দেৱালবোৰত কোনো প্লাষ্টাৰ নাই। সৌৰ পেনেলৰ দ্বাৰা পানী গৰম কৰা, ফটোভল্টিকৰ দ্বাৰা আংশিক বিদ্যুৎ আৰু প্ৰায় ৭০% পানীৰ বাবে পানী সংগ্ৰহৰ সুবিধা প্ৰদান কৰা হয়। ইকো-ছান শৌচাগাৰত কঠিন আৰু তৰল আৱৰ্জনা পৃথক কৰাৰ সুবিধা আছে। ছাদত উদ্ভিদৰ জৰিয়তে ধূসৰ পানী পৰিশোধন কৰা হয় আৰু তেনেকৈ পৰিশোধন কৰা পানী ফ্লাছিং আৰু টেৰেচ বাগিচাৰ বাবে ব্যৱহাৰ কৰা হয়। ছাদত বায়’মাছ হিটাৰো আছে যিটো ঠাণ্ডা আৰু ডাৱৰীয়া দিনত পানী গৰম কৰিবলৈ ব্যৱহাৰ কৰা হয়। ছাদত ১০০০ বৰ্গফুট (৯৩ মিটাৰ বৰ্গফুট) আয়তনৰ এখন শাক-পাচলিৰ বাগিচা আছে।

পানী সংগ্ৰহৰ গঠন আৰু পানী ব্যৱস্থাপনাৰ বিশেষজ্ঞ চিভিল ইঞ্জিনিয়াৰ এছ বিশ্বনাথৰ সৈতে তেওঁৰ বিবাহপাশত আৱদ্ধ হয়। তাইৰ ফাৰ্মৰ তেওঁ অংশীদাৰ। 

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
মিতালি মায়েকাৰ

**মিতালি মায়েকাৰ-চণ্ডেকাৰ**  (  ;  জন্ম: ১১ ছেপ্টেম্বৰ ১৯৯৬) এগৰাকী ভাৰতীয় মাৰাঠী টেলিভিছন আৰু চলচ্চিত্ৰ অভিনেত্ৰী। ১৩ বছৰ বয়সত ২০০৯ চনত ইৰফান খানৰ ছবি *বিলু*ৰ জৰিয়তে অভিনয় জগতত আত্মপ্ৰকাশ কৰে।

## ব্যক্তিগত জীৱন
অভিনেতা সিদ্ধাৰ্থ চণ্ডেকাৰৰ সৈতে মিতালীৰ প্ৰেমৰ সম্পৰ্ক আছিল। ২০২১ চনৰ ২৪ জানুৱাৰীত তেওঁলোকৰ বিবাহপাশত আবদ্ধ হয়।

## অভিনেত্ৰী জীৱন
মিতালিয়ে গাভৰু অৱস্থাত কাম কৰাৰ আগতে ইৰফান খানৰ ছবি বিলুত শিশু অভিনেতা হিচাপে কাম কৰিছিল। তাত তেওঁ ইৰফান খানৰ কন্যাৰ ভূমিকাত অভিনয় কৰিছিল। অসম্ভৱ, অনুবন্ধ, ভাগ্যলক্ষ্মী, উঞ্চ মাঝা জোকা, তু মাঝা সাংগাতি আদি মাৰাঠী টেলিভিছন শ্ব’তো সহযোগী চৰিত্ৰত অভিনয় কৰিছে। মাৰাঠী চিনেমা*উৰ্ফি*ৰ জৰিয়তে প্ৰথম চলচ্চিত্ৰত অভিষেক ঘটায়। ২০১৬ চনত *ফ্ৰেশ্বাৰছ* ছিৰিজত ছায়ালি বাংকাৰৰ চৰিত্ৰত অভিনয় কৰিছিল। বৰ্তমান *লাডাচি মি লেক গা !* ধাৰাবাহিক খনত অভিনয় কৰিছে ।

## ফিল্মগ্ৰাফী
### ছবি
বছৰ- শিৰোনাম- ভূমিকা- দেখুৱা হৈছেঃ
২০০৯ চনত -*বিলু* -গুঞ্জা 
২০১৫ *উৰ্ফি* - আমৰুতা 
২০১৬ *য়াৰী দোস্তি* -ৰাণী 
২০১৯ *আমহি বেফিকাৰ* - ভাৰ্গৱী	
Smile Please গীত চল  -পুধেত বিশেষ উপস্থিতি 
২০২১ *হেচটেগ প্ৰেম* - শণিকা কুলকাৰ্ণী 

### টেলিভিছন
বছৰ- চিনেমা-ভূমিকা- দেখুৱা হৈছেঃ
২০০৮- *অসম্ভৱ* - পিয়ু	
২০০৯- *অনুবন্ধ* - মালবিকা	
২০১০- *ভাগ্যলক্ষ্মী* - বায়ো	
২০১২-২০১৩- *উঞ্চ মাঝা জোকা*  -অহিল্যা	
২০১৪-২০১৫- *টু মাঝা সাংগাতি* - সহযোগী ভূমিকা	
২০১৬-২০১৭- *ফ্ৰেচাৰ*  -সয়ালি বাংকাৰ 

২০১৮ চনৰ *মহাৰাষ্ট্ৰৰ প্ৰিয় নৃত্যশিল্পী* - প্ৰতিযোগী	
২০২০-২০২১ *লাডাচী মি লেক গা!*	- কস্তুৰী সতম 

### ৱেব ছিৰিজ
*২০১৯ চন-  *ড্ৰাগছ আৰু থিয়েটাৰ* - ভূমিকা- Rewa- ZEE5 

## তথ্য সূত্ৰ
ফ্ৰণ্টলাইন (আলোচনী)

**ফ্ৰণ্টলাইন** (ইংৰাজী: *Frontline*) হ’ল হিন্দু গোষ্ঠীৰপৰা প্ৰকাশিত ইংৰাজী ভাষাৰ এখন পষেকীয়া আলোচনী৷ ইয়াৰ মুখ্য কাৰ্যালয় চেন্নাইত অৱস্থিত৷ বৰ্তমান আলোচনীখনৰ সম্পাদক হ’ল বৈষ্ণ ৰয়৷ আলোচনীখনত ৰাজনৈতিক, বিশ্ব পৰিক্ৰমা, সংস্কৃতি, বিজ্ঞান, স্থাস্থ্য, বাণিজ্য, ব্যক্তিত্ব আদি বিভিন্ন বিষয়ৰ সংবাদ আৰু গভীৰ অন্তৰ্দৃষ্টিসম্পন্ন বিশ্লেষণ প্ৰকাশ পায়৷ আলোচনীখনে ভাৰতৰ উন্নয়নমূলক বিষয়বোৰ আৰু শ্ৰমিক শ্ৰেণী, অসংগঠিত শ্ৰেণী, জনজাতীয় অঞ্চল আৰু অন্য অনুন্নত অঞ্চলৰ মানুহৰ সমস্যাবোৰৰ ওপৰত আলোকপাত কৰে৷

## ইতিহাস
*ফ্ৰণ্টলাইন* প্ৰথম প্ৰকাশ পাইছিল ১৯৮৪ চনৰ ডিচেম্বৰ মাহত৷ ইয়াক প্ৰথমে বাতৰিকাকত হিচাপে প্ৰকাশ কৰাৰ পৰিকল্পনা আছিল৷ বিষয়বস্তু আৰু প্ৰকাশনা লৈ প্ৰতিষ্ঠাপকসকলৰ মাজত মতভেদ ঘটাত আলোচনীখন পি.এল. ইনভেষ্টমেণ্ট লিমিটেডক বিক্ৰী কৰি দিয়ে৷ পি.এল. ইনভেষ্টমেণ্ট লিমিটেডে পিছত হিন্দু গোষ্ঠীক বিক্ৰী কৰি দিয়ে৷ 

## লেখকসকল
আৰ. বিজয় শংকৰ আলোচনীখনৰ দীৰ্ঘ দিন সম্পাদক হৈ আছিল৷ তেওঁ ২੦২২ চনৰ মে’ত অৱসৰ গ্ৰহণ কৰে৷ আলোচনীখনৰ নিয়মীয়া লেখকসকলৰ ভিতৰত চি. পি. চন্দ্ৰশেখৰ, প্ৰফুল বিডৱাই, জয়তী ঘোষ, হাসনেইন ৰিজা, ভাস্কৰ ঘোষ, ইজাজ আহমেদ, বিজয় প্ৰসাদ, এ. জি. নুৰানী আদি অন্যতম৷ মাৰ্ক্সবাদী ইতিহাসবিদ বিজয় প্ৰসাদে ‘আমেৰিকাৰ চিঠি’ শীৰ্ষক শিতানটো লিখে৷ আলোচনীখনে কোনো বিষয়ৰ পুংখানুপুংখ আলোচনা, দীঘলীয়া সাক্ষাৎকাৰ, প্ৰবন্ধ আৰু স্তম্ভৰ বাবে জনাজাত৷ ইজাজ আহমেদে আলোচনীখনক “পৃথিৱীৰ এখন শ্ৰেষ্ঠ সংবাদ-আলোচনী” বুলি কৈছে৷ 

## বঁটা
আলোচনীখনৰ নিয়মীয়া সংবাদদাতা ডিয়নি বুন্সাই পৰিৱেশ বিষয়ক ক্ষেত্ৰখনত অসাধাৰণ সংবাদসেৱা আগবঢ়োৱাৰ বাবে ২੦੦৭ চনত ৰামনাথ গোয়েংকা বঁটা লাভ কৰে৷ সাংবাদিক পি ছাইনাথ আলোচনীখনৰ এগৰাকী নিয়মীয়া সাংবাদিক৷ তেৱোঁ ২੦੦৭ চনত সৃষ্টিশীল কলা, সাংবাদিকতা আৰু যোগাযোগ শিতানত ৰমণ মেগাছেছে বঁটা লাভ কৰে৷ 

## তথ্যসূত্ৰ

শ্ৰেণী:ইংৰাজী আলোচনী
শ্ৰেণী:ভাৰতত প্ৰকাশিত আলোচনী
মালবিকা কানন

**মালবিকা কানন **  (; ২৭ ডিচেম্বৰ ১৯৩০ – ১৭ ফেব্ৰুৱাৰী ২০০৯) এগৰাকী ভাৰতীয় শাস্ত্ৰীয় কণ্ঠশিল্পী। কাননে ১৯৯৫ চনত আই টি কে সংগীত গৱেষণা একাডেমী বঁটা আৰু ১৯৯৯-২০০০ চনত সংগীত নাটক একাডেমী বঁটা লাভ কৰে।
## জীৱনী
১৯৩০ চনৰ ২৭ ডিচেম্বৰত লক্ষ্ণৌত কাননৰ জন্ম ৰবীন্দ্ৰলাল ৰায়ৰ ঘৰত হয়। ৰবীন্দ্ৰলাল ৰায় এজন সংগীতকাৰ আৰু বিষ্ণু নাৰায়ণ ভাটখাণ্ডেৰ শিষ্য আছিল। প্ৰাৰম্ভিক বছৰবোৰত কাননে পিতৃৰ অধীনত কেইবাবছৰ ধৰি ধ্ৰুপদ, ধমৰ আৰু খয়াল আদি সংগীত ধাৰাত প্ৰশিক্ষণ লৈছিল। শান্তিদেৱ ঘোষ আৰু সুচিত্ৰ মিত্ৰৰ পৰাও ৰবীন্দ্ৰসংগীতৰ প্ৰশিক্ষণ লৈছিল। দেশৰ ভিতৰতে বহু ঠাইত সংগীত কনচাৰ্টত দেউতাকৰ সৈতে ভ্ৰমণ কৰিছিল।  ১৫ বছৰ বয়সত তেওঁ অল ইণ্ডিয়া ৰেডিঅ'ত ৰাগ ৰামকলি পৰিবেশন কৰিছিল। তানচেন সংগীত সমাৰোহত তেওঁ প্ৰথমবাৰৰ বাবে মঞ্চত পৰিবেশন কৰে।

## তথ্য সংগ্ৰহ

## বাহ্যিক সংযোগ
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় শাস্ত্ৰীয় কণ্ঠশিল্পী
বুকোলা অৰিঅ'লা

**বুকোলা অৰিঅ'লা** (Bukola Oriola ; জন্ম: ১৯৭৬) এগৰাকী নাইজেৰিয়ান-আমেৰিকান সাংবাদিক। তেওঁৰ ঘৰ মিনেছ'টাৰ আনোকা কাউন্টিত, আৰু তেওঁৰ এজন পুত্ৰ চেমুৱেল জেকবছ। তেওঁ ছবছৰ সাংবাদিক হিচাপে নাইজেৰিয়াত শিক্ষাৰ বাতৰি পৰিৱেশন কৰিছিল আৰু সেই দেশত থাকিও তেওঁ নাইজেৰিয়াত শিক্ষাৰ বাতৰি পৰিৱেশন কৰিছিল। ২০০৫ চনত তেওঁ নাইজেৰিয়াৰ পৰা দুমাহৰ ৱৰ্ক পাৰ্মিটত আমেৰিকালৈ আহে যাতে নিউয়ৰ্ক চহৰত ৰাষ্ট্ৰসংঘৰ সাধাৰণ পৰিষদৰ এখন বৈঠক সামৰি ল'ব পাৰে। তেওঁ আমেৰিকাৰ এজন নাগৰিকক বিয়া কৰাইছিল যিয়ে তেওঁক নিজৰ বাহিৰে আন কাৰোবাৰ সৈতে আন্তঃব্যক্তিগত সম্পৰ্ক স্থাপন কৰাত বাধা দিছিল। তেওঁ বুকোলাক অমুক্ত শ্ৰমৰ জীৱনৰ অধীনত ৰাখিছিল, তেওঁৰ সকলো উপাৰ্জন বাজেয়াপ্ত কৰিছিল। এইদৰেই তেওঁক দুবছৰ ধৰি ঘৰতে কাৰাবন্দী কৰি ৰখা হৈছিল। বুকোলা এগৰাকী বক্তা, লেখক, গুৰু, অধিবক্তা আৰু উদ্যোগী।

## প্ৰচাৰ
মানৱ সৰবৰাহৰ অভিজ্ঞতাৰ বিষয়ে তেওঁ *ইম্প্ৰিজনড: দ্য ট্ৰেভেইলছ অৱ এ ট্ৰেফিকড ভিক্টিম* নামৰ এখন কিতাপ লিখি স্ব-প্ৰকাশ কৰে৷ ২০১৩ চনৰ আগষ্ট মাহত হামফ্ৰে স্কুল অৱ পাব্লিক এফেয়াৰ্ছৰ কাউলছ অডিটৰিয়ামত *নট মাই লাইফ* নামৰ তথ্যচিত্ৰখন প্ৰদৰ্শনৰ পিছত তেওঁ আলোচনা পেনেলত উপস্থিত হয়। ২০১৫ চনৰ ১৬ ডিচেম্বৰত ৰাষ্ট্ৰপতি বাৰাক অবামাই তেওঁক মানৱ সৰবৰাহৰ ক্ষেত্ৰত আমেৰিকাৰ পৰামৰ্শদাতা পৰিষদৰ সদস্য হিচাপে নিযুক্তি দিয়ে, আৰু ২০১৮ চনৰ এপ্ৰিল মাহত ৰাষ্ট্ৰপতি ড'নাল্ড ট্ৰাম্পে তেওঁক পুনৰ একে পদত নিযুক্তি দিয়ে। ২০০৫ চনত বুকোলাই শিক্ষা সংবাদদাতাৰ বাবে কেডবেৰী ৰাষ্ট্ৰীয় বঁটা লাভ কৰে। ২০১৩ চনৰ আগষ্ট মাহত তেওঁ "দ্য এনিটান ষ্ট'ৰী" নামেৰে জনাজাত এটা অলাভজনক সংস্থা আৰম্ভ কৰে যাতে ভুক্তভোগীৰ পোষকতা কৰা হয় আৰু মানৱ সৰবৰাহৰ পৰা ৰক্ষা পোৱা লোকসকলক সৱলীকৰণ কৰা হয়।

তেওঁ জাৰ্মানীৰ আন্তৰ্জাতিক সাংবাদিকতা প্ৰতিষ্ঠানৰ ফেলো।

## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
ছিলেট গীতিকা

ছিলেটৰ মানুহে ৰচনা কৰা মৌখিক লোককথা, গল্প, যাত্ৰা আদিক সামূহিকভাৱে **ছিলেট** **গীতিকা** বুলি কোৱা হয়। ছিলেট অঞ্চলৰ প্ৰাচীন জনসাধাৰণৰ দৈনন্দিন জীৱনশৈলী, খিলঞ্জীয়াৰ জীৱিকা, সামন্তীয় শাসন ব্যৱস্থা, গ্ৰাম্য লোককথা, আৱেগিক অনুভূতি, প্ৰেম আৰু বিচ্ছেদ, যুদ্ধ আৰু সংঘাত, মানৱতাক ছিলেট গীতিকাৰ উৎস হিচাপে বিবেচিত হৈছে। অধ্যাপক আছাদৰ আলীয়ে প্ৰদান কৰা তালিকা অনুসৰি ছিলেট গীতিকাত ১২০টা লোককথা অন্তৰ্ভুক্ত কৰা হৈছে। ড° দীনেশ চন্দ্ৰ সেনৰ প্ৰচেষ্টাত চন্দ্ৰকুমাৰ দেয়ে পূব মাইমেনসিং আৰু ছিলেট অঞ্চলৰ পৰা সংগ্ৰহ কৰা গীতিকাসমূহ কলিকতা বিশ্ববিদ্যালয়ৰ দ্বাৰা পুৰবং গীতিকা আৰু মাইমেনসিং গীতিকা ধাৰাবাহিক হিচাপে প্ৰকাশ কৰা হৈছিল। তদুপৰি চৌধুৰী গোলাম আকবৰে ১৯৬৮ চনত বাংলা একাডেমীৰ পৰা ১০টা গীতিকা বাছনি কৰি একেলগে **ছিলেট** **গীতিকা** নামেৰে প্ৰকাশ কৰে। ইয়াত ***গীতিকা*** শব্দটোৱে লোক কাহিনীক বুজাইছে। 

## ছিলেট গীতিকাত সন্নিৱিষ্ট গুৰুত্বপূৰ্ণ কাহিনী সমূহ

* চন্দ্ৰৰাজা (১৯৬৪ চনত আজিদ আলীৰ পৰা সংগ্ৰহ কৰা)
* তিলাইৰাজা (১৯৬৫ চনত ৰমিজ উল্লাহৰ পৰা সংগ্ৰহ কৰা)
* কালুদুলাই (আলম উল্লাহৰ পৰা সংগ্ৰহ কৰা)
* মনিবিবি (১৯৬৫ চনত আব্দুল মান্নানৰ পৰা সংগ্ৰহ কৰা)
* ৰংগমালা (১৯৬৭ চনত আজেফাৰ আলীৰ পৰা সংগ্ৰহ কৰা)
* চুৰতজান বিবি (১৯৬৬ চনত লাচুমিয়াৰ পৰা সংগ্ৰহ কৰা)
* আলিফজান সুন্দৰী (১৯৬৫ চনত আব্দুল মালিকৰ পৰা সংগ্ৰহ কৰা)
* দেৱনা মদিনা
* আলল দুলাল
* অধুৱা সুন্দৰী চুৰত জামাল
* দেৱান কটুমিয়া
* ধনাই সাধু (সংগ্ৰাহক আশ্ৰাফ হোছেইন)
* পালোক জালুৱা (সংগ্ৰাহক আশ্ৰাফ হোছেইন)
* মধু মালা (সংগ্ৰাহক আশ্ৰফ হোছেইন)।

## তথ্যসূত্ৰ

শ্ৰেণী:বঙালী সাহিত্য
শ্ৰেণী:বাংলাদেশৰ সংস্কৃতি
শ্ৰেণী:লোকসাহিত্য
শ্ৰেণী:লোকগাথা
শ্ৰেণী:ছিলেটী
কিৰণমালা (বাংলা লোককথা)

**কিৰণমালা** হৈছে সাহিত্যিক দক্ষিণৰঞ্জন মিত্ৰ মজুমদাৰে সংগ্ৰহ কৰি ***[[ঠাকুৰমাৰ ঝুলী]]*** সংকল্পত প্ৰকাশিত বাংলা লোককথা। *ঠাকুৰমাৰ ঝুলী* বাংলা লোককথা আৰু সাধুকথাৰ সংকলন।

## অনুবাদ

কাহিনীটো লেখক ফ্ৰান্সিছ ব্ৰেডলি ব্ৰেডলি-বাৰ্টৰ দ্বাৰা *কিৰানামালা বা আলোৰ পুষ্পস্তবক*; গীতা মজুমদাৰৰ *কিৰণমালাৰ গল্প* ; আৰু সায়ন্তনী দাসগুপ্তৰ *কিৰণমালা* হিচাপে প্ৰকাশিত হৈছে।

## সাৰাংশ
ৰাতি ৰাজপথত ঘূৰি ফুৰি প্ৰজাৰ মতামত শুনি ৰজাই তিনিজনী ভগ্নীয়ে ইজনে সিজনৰ লগত কথা পাতি থকা ঘৰৰ ওচৰত ৰৈ যায়: প্ৰথমজনীয়ে ৰজাৰ দৰাক বিয়া কৰাব বিচাৰে, দ্বিতীয়গৰাকীয়ে ৰাজক ৰান্ধনীক আৰু তৃতীয়গৰাকীয়ে ৰজাক বিয়া কৰাব বিচাৰে। ৰজাই পিছদিনা সকলোকে নিজৰ ওচৰলৈ আনি সৰুজনীক বিয়া কৰালে।

সময় পাৰ হৈ যায়, ডেকা ৰাণী গৰ্ভৱতী হয়, কিন্তু স্তনপানৰ বাবে অচিনাকি মানুহৰ সলনি ডাঙৰ ভনীয়েকহঁতৰ সহায় বিচাৰে। তাইৰ অজ্ঞাতে তাইৰ ভনীয়েকহঁতে তাইৰ সৌভাগ্যক ঈৰ্ষা কৰিবলৈ আৰম্ভ কৰিছে আৰু সুযোগ গ্ৰহণ কৰি তাইৰ ক্ষতি কৰিবলৈ আৰম্ভ কৰিছে। প্ৰথমবাৰ ৰাণীয়ে ল’ৰা এটা জন্ম দিলে, যাক ডাঙৰ ভনীয়েকে মাটিৰ পাত্ৰ এটাত ভৰাই নদীত পেলাই দিলে আৰু শিশু অৱস্থাত ৰজাক এটা হাউণ্ড কুকুৰ উপহাৰ দিলে। দ্বিতীয়বাৰ ৰাণীয়ে আন এটা পুত্ৰ সন্তান জন্ম দিলে যদিও ৰজাক এটা বিড়াল পোৱালি দেখুৱাই দিলে। পিছৰ বছৰত এজনী ছোৱালী জন্ম হয়, কিন্তু তাইৰ ঠাইত পুতলা এটা ৰখা হয়। পত্নীক দুষ্ট নাৰী বুলি ভাবি ৰজাই গাধৰ পিঠিত উঠি ৰাজপ্ৰসাদৰ পৰা খেদি পঠিয়ালে।

তিনিবাৰকৈ নদীৰ মাটিৰ পাত্ৰত পৰিত্যক্ত হৈ পৰিল তিনিটা শিশু। প্ৰতিবাৰেই কোনোবা ব্ৰাহ্মণে নদীৰ পাৰত পূজা কৰিবলৈ আহিছিল, প্ৰতিটো পাত্ৰ বিচাৰি উলিয়াই উদ্ধাৰ কৰিছিল, তাৰ পিছত নিজৰ সন্তান হিচাপে ডাঙৰ-দীঘল কৰিছিল। ব্ৰাহ্মণসকলে ল’ৰাকেইটাৰ নাম অৰুণ আৰু বৰুণ আৰু ছোৱালীজনীৰ নাম ৰাখিলে কিৰুণমালা। ব্ৰাহ্মণৰ মৃত্যুৰ পিছত এদিন ৰাস্তাত প্ৰচণ্ড ধুমুহাৰ সন্মুখীন হৈ ৰজাই ভাই-ভনীক লগ পালে। ৰজাই তাত এটা ৰাজপ্ৰসাদ নিৰ্মাণ কৰাৰ সিদ্ধান্ত ল’লে। এদিন তেওঁলোকৰ ধুনীয়া বাসস্থানৰ কাষেৰে পাৰ হৈ যোৱা এজন ফকিৰে তেওঁলোকক প্ৰশংসা কৰে, কিন্তু ছোৱালীজনীক পৰামৰ্শ দিয়ে যে "ৰূপৰ গছত সোণৰ ফুল, হীৰা গছত সোণৰ চৰাই আৰু মুকুতাৰ জালৰ চন্দ্ৰবিন্দু" আনিবলৈ পঠিয়াব লাগে।

## অভিযোজন
১৯৭৯ চনত নিৰ্মিত ভাৰতীয় বাংলা ভাষাৰ চলচ্চিত্ৰ *অৰুণ বৰুণ ও কিৰণমালা* এই লোককথাৰ আধাৰত নিৰ্মিত।

## তথ্যসূত্ৰ

শ্ৰেণী:লোকগাথা
কাদম্বৰী

***কাদম্বৰী*** সংস্কৃত ভাষাৰ এখন ৰোমাণ্টিক উপন্যাস। ইয়াক যথেষ্ট পৰিমাণে ৰচনা কৰিছিল খ্ৰীষ্টীয় সপ্তম শতিকাৰ প্ৰথমাৰ্ধত বানভট্টে, যিয়ে ইয়াক সম্পূৰ্ণ হোৱাৰ মাজেৰে চাবলৈ জীয়াই নাথাকিল। প্ৰয়াত পিতৃয়ে ৰচনা কৰা পৰিকল্পনা অনুসৰি উপন্যাসখন সম্পূৰ্ণ কৰিছিল বানাভট্টৰ পুত্ৰ ভূষণভট্টই। ইয়াক গতানুগতিকভাৱে বানাভট্টৰ দ্বাৰা ৰচিত পূৰ্বভাগ (পূৰ্বৰ অংশ) আৰু ভূষণভট্টৰ দ্বাৰা ৰচিত উত্তৰভাগ (পৰৱৰ্তী অংশ) বুলি বিভক্ত কৰা হৈছে। (এটা বিকল্প পৰম্পৰাত পুত্ৰৰ নাম পুলিন্দভট্ট বুলি কোৱা হৈছে।)

মূল সংস্কৃত গ্ৰন্থৰ মানক সংস্কৰণ পিটাৰছন আৰু কেনৰ। ইংৰাজীলৈ অনুবাদ কৰিছে কেলে, লেইন আৰু ৰিডিঙে; আৰু ভলনৰ দ্বাৰা গুজৰাটী ভাষাৰ সংক্ষিপ্ত ৰূপ (কেশৱলাল ধ্ৰুৱৰ সম্পাদনাত) ৰচনা কৰা হৈছে। 

এই উপন্যাসখনৰ কাহিনীভাগ অতি জটিল যিটো সংক্ষিপ্তভাৱে সামৰি লোৱাটো কঠিন। ইয়াৰ কেন্দ্ৰীয় সূত্ৰটো হৈছে নায়ক চন্দ্ৰপীদা আৰু নায়িকা কাদম্বৰীৰ মাজত এক ৰোমাণ্টিক মোহ (আৰু অৱশেষত মিলন)। কিন্তু কেইবাটাও প্ৰতিযোগী উপপ্লট আছে; সঁচাকৈয়ে নায়িকাই মধ্যবিন্দুৰ পাৰ নোহোৱালৈকে নিজৰ আবিৰ্ভাৱ ঘটাব নোৱাৰে। বহুতো চৰিত্ৰ একাধিক অৱতাৰত দেখা দিয়ে, কিছুমান মানুহ আৰু কিছুমান অৰ্ধদেৱতা বা প্ৰাণী হিচাপে। কথনটো একেৰাহে বাহৰ ফ্ৰেমৰ মাজেৰে আগবাঢ়িছে; ইয়াৰ এটা বৃহৎ অংশ হৈছে এজন ঋষিয়ে কোৱা কাহিনীক 

কাহিনীভাগ সম্ভৱতঃ গুণাধ্যাৰ *বৃহৎকথা* (বিলুপ্ত পাইছাচী ভাষাৰ অনুমাণিক কাহিনী সংকলন)ৰ পৰা ৰজা সুমনছৰ কাহিনীৰ পৰা ৰূপান্তৰিত কৰা হৈছে। এই কাহিনীটো সোমদেৱৰ *[[কথাসৰিৎসাগৰ|কথসৰিৎসাগৰতো]]* (যিটো গুণাধ্যাৰ ৰচনাৰ সংস্কৃত প্ৰিচিছ বুলি বিশ্বাস কৰা হয়)।

এই ৰচনাখনক বিশ্বৰ প্ৰথম উপন্যাসসমূহৰ ভিতৰত অন্যতম বুলি যুক্তিসংগতভাৱে দাবী কৰিব পাৰি; এনে শ্ৰেণীবিভাজনৰ অস্পষ্টতাৰ বাবে উপযুক্ত অনুমোদন দিয়া। আচলতে দুটা আধুনিক ভাৰতীয় ভাষাত (কন্নড় আৰু মাৰাঠী) 'কাদম্বৰী'ক ৰোমাঞ্চ বা উপন্যাসৰ সাধাৰণ শব্দ হিচাপে ব্যৱহাৰ কৰা হয়। 

*কাদম্বৰীৰ* উপৰিও বানভট্ট তেওঁৰ পৃষ্ঠপোষক ৰজা হৰ্ষবৰ্ধনৰ জীৱনী *হৰ্ষচৰিতৰ* ৰচনাও কৰিছিল। এই পৰিস্থিতিয়েই লেখকৰ তাৰিখ যুক্তিসংগতভাৱে নিশ্চিতভাৱে নিৰ্ধাৰণ কৰিবলৈ অনুমতি দিয়ে।

## সংস্কৰণ আৰু অনুবাদ
* (১৮৯৬) চি. এম. ৰিডিং, *[https://www.gutenberg.org/ebooks/41128 বানাৰ কাদম্বৰী। অনুবাদিত, কেতবোৰ অংশ বাদ দি, আৰু লেখকৰ পুত্ৰ ভূষণভট্ট দ্বাৰা প্ৰণীত ৰোমাঞ্চ কাহিনীৰ পূৰ্ণ সাৰাংশৰ সৈতে সংলগ্ন। ]*

* (১৯১৩) 

* (১৯১৬: ৫ম সংস্কৰণ) 

* (১৯২৮: ৩য় সংস্কৰণ) এম. আৰ. কালে, সংস্কৃত মূল আৰু অনুবাদ

* (১৯৯১) গৱেণ্ড’লিন লেইন , কাদম্বৰী : জাদুকৰী ৰূপান্তৰৰ এক ক্লাসিক সংস্কৃত কাহিনী, গাৰলেণ্ড পাব্লিচিং, নিউ ইয়ৰ্ক। 

* (২০০৯) ডেভিড স্মিথ, *প্ৰিন্সেছ কাদম্বৰী*, ক্লে সংস্কৃত গ্ৰন্থমালা, 

* (২০১০) পদ্মিনী ৰাজাপ্পা, *কাদম্বৰী: বাণ। পৰিচয়ৰ সৈতে অনুবাদিত*, পেংগুইন বুকছ। 

## অভিযোজন
ইয়াক শ্ৰীনাথ পতংকৰৰ ভাৰতীয় নীৰৱ ছবি, মহাশ্বেতা কদম্বৰী (১৯২২), আৰু নন্দলাল যশৱন্তলালৰ ভাৰতীয় হিন্দী ভাষাৰ ছবি কদম্বৰী (১৯৪৪)লৈ ৰূপান্তৰিত কৰা হৈছে।

## বাহ্যিক সংযোগ
*  (1896 translation by C. M. Ridding)
* Bana's ''Kadambari'' (3rd ed) (1928). Tr. M. R. Kale, Delhi: Motilal Banarasidass
*  (edition by Kasinatha Panduranga Parab)
*  (1913)

শ্ৰেণী:উপন্যাস
শ্ৰেণী:প্ৰাচীন ভাৰতীয় সাহিত্য
ওৰাং পেণ্ডেক

**ওৰাং পেণ্ডেক** (ইংৰাজী: Orang Pendek, ইণ্ডোনেছিয়ান ভাষাত ‘চাপৰ মানুহ’) ইণ্ডোনেছিয়াৰ শ্ৰুতিকথাত বৰ্ণনা কৰা সুমাত্ৰা দ্বীপৰ দূৰৱৰ্তী, পাহাৰীয়া অৰণ্যত বাস কৰে বুলি বিশ্বাস কৰা এবিধ কিংবদন্তিমূলক জীৱ। এই জীৱটোক বনত বাসকৰা জনগোষ্ঠী, স্থানীয় গাঁৱৰ লোক, ডাচ উপনিবেশিক, আৰু পশ্চিমীয়া বিজ্ঞানী আৰু ভ্ৰমণকাৰীয়ে কমেও ১০০ বছৰ ধৰি দেখা বুলি দাবী কৰাৰ লগতে নথিভুক্ত কৰি আহিছে। সাক্ষীসকলে মত প্ৰকাশ কৰিছে যে মাটিত বাস কৰা, চুটি নোমেৰে আবৃত এই দ্বিপদী বান্দৰজাতীয় প্ৰাণীটো ৮০ৰ পৰা ১৫০ চে.মি.(৩০ৰ পৰা ৬০ ইঞ্চি) ওখ।

বুকিট দুয়াবেলাছ (Bukit Duabelas) ৰাষ্ট্ৰীয় উদ্যানত ওৰাং ৰিম্বা নামৰ জনগোষ্ঠীৰ লোকসকলে "হাণ্টু পেণ্ডেক" নামেৰে জনাজাত এটা জীৱৰ কথা কয়, যাৰ বৰ্ণনা ওৰাং পেণ্ডেকৰ বৰ্ণনাৰ সৈতে ওতঃপ্ৰোতভাৱে মিলে। কিন্তু হাণ্টু পেণ্ডেকক প্ৰাণীতকৈ অতিপ্ৰাকৃতিক সত্তা বা দানৱ বুলিহে ভবা হয়, হাণ্টু পেণ্ডেকৰ অনুবাদ হৈছে "চাপৰ ভূত"।

## অৱস্থান

ঐতিহাসিকভাৱে ওৰাং পেণ্ডেক আৰু অনুৰূপ প্ৰাণীবোৰ ইণ্ডোনেছিয়াৰ সুমাত্ৰা, আৰু দক্ষিণ-পূব এছিয়াৰ ভূ-প্ৰকৃতিত বাস কৰা বুলি কোৱা হৈছে যদিও দাবী কৰা হৈছে যে মধ্য সুমাত্ৰাৰ কেৰিনচি ৰিজেন্সিৰ ভিতৰত আৰু বিশেষকৈ কেৰিনচি চেব্লাট ৰাষ্ট্ৰীয় উদ্যানৰ (Kerinci Seblat National Park) সীমান্তত দেখা গৈছে। বিষুৱৰেখাৰ পৰা ২° দক্ষিণে অৱস্থিত এই উদ্যানখন বুকিট বাৰিছান পৰ্বতমালাৰ ভিতৰত অৱস্থিত আৰু ইয়াত বিশ্বৰ কিছুমান অতি দূৰৱৰ্তী প্ৰাথমিক বৰ্ষাৰণ্য আছে। উদ্যানখনৰ ভিতৰৰ বাসস্থানৰ প্ৰকাৰসমূহৰ ভিতৰত নিম্নভূমিৰ ডিপ্টেৰ'কাৰ্প বৰ্ষাৰণ্য, পাহাৰীয়া অৰণ্য আৰু ইণ্ডোনেছিয়াৰ দ্বিতীয় সৰ্বোচ্চ শৃংগ মাউণ্ট কেৰিঞ্চিৰ আগ্নেয়গিৰিৰ আলপাইন গঠন আদি অন্তৰ্ভুক্ত।

## তথ্য সংগ্ৰহ

শ্ৰেণী:কিংবদন্তিমূলক জীৱ
টুম্বা ফ্ৰান্সেছা

**টুম্বা ফ্ৰান্সেছা** কিউবাৰ অৰিয়েণ্টেত উত্থাপিত হোৱা নৃত্য, গীত আৰু ড্ৰামবাদৰ এটা আফ্ৰিকান-কিউবান ধৰ্মনিৰপেক্ষ ধাৰা। ফৰাচী উপনিবেশ চেণ্ট-ডমিং (যি পিছলৈ হাইটি জাতিলৈ পৰিণত হয়)ৰ দাসসকলে ইয়াক প্ৰৱৰ্তন কৰিছিল আৰু ১৭৯০ চনৰ সময়ছোৱাত দাস বিদ্ৰোহৰ পিছত ইয়াৰ মালিকসকলে কিউবাৰ পূব অঞ্চলত পুনৰ বসতি স্থাপন কৰিছিল। ১৯ শতিকাৰ শেষৰ ফালে ছ’চাইডিজ ডি টুম্বা ফ্ৰান্সেছা (টুম্বা ফ্ৰান্সেছা ছ’চাইটি) প্ৰতিষ্ঠা হোৱাৰ লগে লগে এই ধাৰাটোৱে ফুলি উঠে, ইয়াৰে মাত্ৰ তিনিটাহে জীয়াই আছে। 

## বৈশিষ্ট্যসমূহ
টুম্বা ফ্ৰান্সেছা পশ্চিম আফ্ৰিকান, বাণ্টু, ফৰাচী আৰু স্পেনিছ মূলৰ সংগীত পৰম্পৰাৰ সংমিশ্ৰণ ঘটায়। কিউবাৰ নৃতাত্ত্বিক সংগীতবিদসকলে এই কথাত একমত যে "টুম্বা" শব্দটো বাণ্টু আৰু মাণ্ডিংকা শব্দ ড্ৰামৰ] পৰা উদ্ভৱ হৈছে। কিউবাত টুম্বা শব্দটো ঢোল বুজাবলৈ আৰু ফ্ৰান্সেছা লগ লগাই পৰিবেশনক বুজাবলৈ ব্যৱহাৰ কৰা হয়।
## পৰিৱেশন
টুম্বাছ ফ্ৰান্সেছাছৰ পৰিচালনা মেয়ৰা ডি প্লাজা নামৰ অনুষ্ঠানৰ এগৰাকী মিষ্ট্ৰেছে কৰে। সাধাৰণতে স্পেনিছ আৰু ফৰাচী patois মিশ্ৰণত ইম্প্ৰভাইজড একক গায়কীৰ দ্বাৰা আৰম্ভ হয় যাক মুখ্য কণ্ঠশিল্পীৰ দ্বাৰা ক্ৰেয়ল কিউবানো বা পেচুৱা কিউবানো বুলি কোৱা হয়। পৰিচয়ৰ পিছত কাটা(catá) (দুটা লাঠিৰে আঘাত কৰা কাঠৰ নলাকাৰ ইডিঅ'ফোন) বজোৱা হয় আৰু কম্পোজে মহিলা কণ্ঠশিল্পী (টাম্বেৰা)ৰ এটা দলৰ সৈতে কল আৰু ৰেচপন্স গায়ক পৰ্যায়ক্ৰমে কৰে। কেটাই বিট প্ৰতিষ্ঠা কৰাৰ পিছত তিনিটা টুম্বা বজোৱা হয়। টুম্বাবোৰ এক মূৰৰ হাতৰ ঢোল; ডাঙৰৰ পৰা সৰুলৈকে ইহঁতক প্ৰিমিয়াৰ (বা মানমা), বুলা আৰু চেগন বুলি কোৱা হয়। 
প্ৰিমিয়াৰক এতিয়া সাধাৰণতে কুইণ্টো বুলি কোৱা হয়, কাৰণ ই কিউবাৰ ৰুম্বাত কংগা ড্ৰামৰ মাজত কুইণ্টোৱে কৰা একেটা লিড, ইম্প্ৰভাইজেটৰী ভূমিকা পালন কৰে। toque masón ত tamborita (বা কেৱল tambora) নামৰ এটা ডাবল-হেড বেছ ড্ৰাম কেটাৰ সৈতে একেলগে ছন্দ প্ৰতিষ্ঠা কৰে। ইয়াৰ উপৰিও চাচা বা মাৰুগা নামৰ শ্বেকাৰ এটা সাধাৰণতে গোটেই পৰিবেশনৰ সময়ছোৱাত টাম্বেৰা আৰু মেয়'ৰাই বজায়। টুম্বা ফ্ৰান্সেছাৰ গঠন টাহোনা নামৰ কিউবাৰ পূব প্ৰকাৰৰ ৰুম্বাৰ সৈতে জড়িত।

## তথ্য সূত্ৰ

শ্ৰেণী:নৃত্য
শ্ৰেণী:লোকগীত
শ্ৰেণী:কিউবাৰ নৃত্য
স্কাংক এইপ

**স্কাংক এইপ** (ইংৰাজী: Skunk ape) আমেৰিকাৰ দক্ষিণ-পূব অংশৰ অৰণ্য আৰু জলাশয় বিশেষকৈ ফ্ল'ৰিডাত বাস কৰে বুলি বিশ্বাস কৰা এবিধ কিংবদন্তিমূলক জীৱ। ইয়াক প্ৰায়ে উত্তৰ আমেৰিকাৰ জনপ্ৰিয় সংস্কৃতিৰ বিশিষ্ট বিষয় বিগফুটৰ "সম্পৰ্কীয় ভাতৃ"ৰ সৈতে তুলনা কৰা হয় নাইবা সমাৰ্থক হিচাপে ব্যৱহাৰ কৰা হয়।

স্কাংক এইপৰ অস্তিত্ব প্ৰমাণ কৰাৰ প্ৰয়াসত বহুতো সন্দেহজনক প্ৰবন্ধ উপস্থাপন কৰা হৈছে৷ আখ্যানমূলক দৃশ্য, বিতৰ্কিত ছবি, অডিঅ' আৰু ভিডিঅ' ৰেকৰ্ডিং, আৰু বৃহৎ ভৰিৰ ছাপ আদি এনে তথ্যৰ উদাহৰণ। মূলসুঁতিৰ বিজ্ঞানীসকলৰ অধিকাংশই ঐতিহাসিকভাৱে স্কাংক এইপৰ অস্তিত্বক বিশ্বাস নকৰে, ইয়াক জীৱিত প্ৰাণীৰ পৰিৱৰ্তে লোককথা, ভুল চিনাক্তকৰণ আৰু প্ৰৱঞ্চনাৰ সংমিশ্ৰণৰ ফল বুলি বিবেচনা কৰে। স্কাংক এইপে দক্ষিণ আমেৰিকা বিশেষকৈ ফ্ল'ৰিডাৰ জনপ্ৰিয় সংস্কৃতিতো স্থান লাভ কৰিছে।

## বিৱৰণ
স্কাংক এইপক সাধাৰণতে দ্বিপদী মানুহ বা বান্দৰৰ দৰে জীৱ বুলি বৰ্ণনা কৰা হয়, প্ৰায় ১.৫–২.১ মিটাৰ (৫–৭ ফুট) ওখ আৰু ৰঙা-বাদামী ৰঙৰ চেপেটা চুলিৰে আবৃত। উত্তৰ আমেৰিকা আৰু কানাডাৰ বিগফুটৰ পৰম্পৰাগত বৰ্ণনাৰ তুলনাত স্কাংক এইপৰ আকাৰ প্ৰায়ে সৰু বুলি কোৱা হয়। ইয়াৰ দুৰ্গন্ধৰ বাবে ইয়াৰ নামকৰণ কৰা হৈছে, প্ৰায়ে ইয়াক স্কাংক নামৰ এটা প্ৰাণীৰ দৰে বুলি বৰ্ণনা কৰা হয়।

## তথ্য সংগ্ৰহ

শ্ৰেণী:কিংবদন্তিমূলক জীৱ
অলুৱাচেউন অছ'ৱবি

**অলুৱাছেউন অয়োডেজী অছ’ৱবি** () নাইজেৰিয়াৰ এগৰাকী মহিলা অধিকাৰ কৰ্মী৷ তেওঁ *ষ্টেণ্ড টু এণ্ড ৰেপ (STER)* ইনিচিয়েটিভৰ প্ৰতিষ্ঠাপক। ২০১৯ চনত তেওঁ টাইম ১০০ নেক্সট তালিকাত অন্তৰ্ভুক্ত হোৱা দ্বিতীয়গৰাকী নাইজেৰিয়ান মহিলা আছিল, আৰু সেই একে বছৰৰ বাবে তেওঁ কমনৱেলথৰ বছৰৰ যুৱ ব্যক্তি হিচাপে নিৰ্বাচিত হৈছিল।

## প্ৰাৰম্ভিক জীৱন
নাইজেৰিয়াত জন্মগ্ৰহণ কৰি ডাঙৰ-দীঘল হোৱা অছ'ৱবিয়ে মাকৰ পৰা অনুপ্ৰাণিত হৈ এজন অধিবক্তা হিচাপে কাম কৰিছিল। আন্তঃৰাষ্ট্ৰীয় সম্পৰ্কত স্নাতকোত্তৰ ডিগ্ৰী লাভৰ বাবে শ্বোৱানছি বিশ্ববিদ্যালয়ত নামভৰ্তি কৰাৰ পূৰ্বে আহমদু বেলো বিশ্ববিদ্যালয়ৰ পৰা স্থানীয় চৰকাৰ আৰু উন্নয়ন অধ্যয়নত স্নাতক ডিগ্ৰী লাভ কৰে। তেওঁৰ গৱেষণাপত্ৰত লিংগ সমতা আৰু মহিলা আৰু শিশুৰ বিৰুদ্ধে যৌন অপৰাধৰ ওপৰত গুৰুত্ব আৰোপ কৰা হৈছিল।

## কৰ্মজীৱন
বাধ্যতামূলক ৰাষ্ট্ৰীয় যুৱ সেৱাৰ সময়ছোৱাত অছ’ৱবিয়ে ২০১১ চনৰ সাধাৰণ নিৰ্বাচনত স্বতন্ত্ৰ ৰাষ্ট্ৰীয় নিৰ্বাচনী আয়োগৰ বাবে কাম কৰিছিল। ইয়াৰ পিছত ২০১৩ চনত তেওঁ ষ্টেণ্ড টু এণ্ড ৰেপ (STER) প্ৰতিষ্ঠা কৰে। এই পদক্ষেপে মহিলাৰ ওপৰত হোৱা হিংসাৰ সজাগতা বৃদ্ধি আৰু যৌন নিৰ্যাতনৰ বলি হোৱা লোকসকলক সহায় আগবঢ়াবলৈ চেষ্টা কৰে। ২০১৯ চনত টাইমে অনুমান কৰিছিল যে এই সংস্থাটোৱে প্ৰায় ২ লাখ নাইজেৰিয়ান লোকৰ কাষ চাপিছে।

২০১৭ চনত জন ডি আৰু কেথেৰিন টি মেকআৰ্থাৰ ফাউণ্ডেশ্যনৰ পৰা জিনিয়াছ গ্ৰাণ্ট লাভ কৰা হয়। ২০১৯ চনত তেওঁ টাইম ১০০ নেক্সটৰ বছৰৰ অন্যতম ব্যক্তি হিচাপে নিৰ্বাচিত হয় আৰু এই তালিকাত স্থান লাভ কৰা নাইজেৰিয়াৰ দ্বিতীয়গৰাকী মহিলাৰ অন্তৰ্ভুক্ত হয়। ২০১৯ চনৰ কমনৱেলথৰ বছৰৰ যুৱ ব্যক্তি হিচাপেও তেওঁক নিৰ্বাচিত কৰা হয়।

২০২০ চনত যুক্তৰাজ্যৰ ৰাজধানীত থকাৰ সময়তে অছ’ৱবিয়ে ৯ মাৰ্চত কমনৱেলথ দিৱস সেৱাত অংশগ্ৰহণ কৰিবলৈ যাওঁতে ক’ভিড-১৯ত আক্ৰান্ত হয়। তেওঁ সুস্থ হৈ উঠিল আৰু তেওঁৰ অভিজ্ঞতাৰ বিশদ বিৱৰণ সংবাদ মাধ্যমত প্ৰকাশ পায়।

## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
সৰ্প ৰাজকুমাৰ (পঞ্জাবী সাধুকথা)

**সৰ্প ৰাজকুমাৰ** হৈছে ভাৰতীয় সাধুকথা, ফেৰোশ্বেপুৰত মেজৰ কেম্পবেলে সংগ্ৰহ কৰা পঞ্জাবী কাহিনী। এণ্ড্ৰু লেঙে ইয়াক *দ্য অলিভ ফেয়াৰী বুক* (১৯০৭)ত অন্তৰ্ভুক্ত কৰিছিল। কাহিনীটো হৈছে *জন্তুৰ দৰা* বা *হেৰুৱা স্বামীৰ সন্ধান* চক্ৰৰ স্থানীয় ৰূপ, য'ত এগৰাকী মহিলাই অলৌকিক উৎপত্তিৰ পুৰুষক বিয়া কৰায়, তেওঁক হেৰুৱাই পেলায় আৰু তেওঁক পুনৰ লাভ কৰিবলৈ সক্ষম হয়। 

## কাহিনীটোৰ সাৰাংশ

খাবলৈ একো নোহোৱা এগৰাকী দুখীয়া বৃদ্ধাই মাছ ধৰি গা ধুবলৈ নদীৰ ফালে ৰাওনা হয়। নদীৰ পৰা ওলাই আহি তাইৰ পাত্ৰত বিষাক্ত সাপ এটা পায়। তাই ঘৰলৈ লৈ যায়, যাতে ই তাইক কামোৰ মাৰি তাইৰ দুখৰ অন্ত পেলায়। কিন্তু এবাৰ পাত্ৰটো খুলিলেই তাই এটা চহকী হাৰ বিচাৰি পায়, যিটো তাই ৰজাক বিক্ৰী কৰে, ৰজাই সেইটো এটা বুকুত ভৰাই দিয়ে। অলপ পিছতে যেতিয়া তেওঁ ৰাণীক দেখুৱাবলৈ খুলি দিয়ে, তেতিয়া তেওঁ তাৰ পৰিৱৰ্তে এটা ল’ৰা কেঁচুৱা পায়, যাক ৰজা আৰু তেওঁৰ পত্নীয়ে নিজৰ পুত্ৰ হিচাপে ডাঙৰ-দীঘল কৰে আৰু বুঢ়ীজনী তেওঁৰ নাৰ্ছ হৈ পৰে। সেই ল’ৰাটো কেনেকৈ আহিল সেই কথা তাই কয়। 

চুবুৰীয়া এজন ৰজাৰ লগত ৰজাই সন্মত হয় যে তেওঁলোকৰ সন্তানে বিয়া কৰাব লাগে। কিন্তু আনজন ৰজাৰ জীয়েক বিয়া কৰিবলৈ যাওঁতে মাকে তাইক যাদু জন্মৰ কথা সুধিবলৈ সকীয়াই দিয়ে। ৰাজকুমাৰীয়ে কথা ক’বলৈ অস্বীকাৰ কৰে যেতিয়ালৈকে পুতেকে তাইক কোৱা নাই যে তেওঁ দূৰৰ পৰা অহা এজন ৰাজকুমাৰ আছিল, যাক সাপলৈ ৰূপান্তৰিত কৰা হৈছিল, আৰু তাৰ পিছত তেওঁ পুনৰ সাপ হৈ পৰিছিল। ৰাজকুমাৰীয়ে য’ত ৰাজকুমাৰ অদৃশ্য হৈছিল তাতেই শোক কৰে আৰু সাপটোৱে তাইৰ ওচৰলৈ আহি কয় যে তাই কোঠাটোৰ চাৰিটা চুকত গাখীৰ আৰু চেনিৰ বাটি ৰাখিলে বহুতো সাপ আহিব, তেওঁলোকৰ ৰাণীৰ নেতৃত্বত। ৰাণীৰ বাটত থিয় হ’লে স্বামীক বিচাৰিব পাৰে; কিন্তু যদি তাই ভয় খাই তাইৰ নিৰ্দেশ পালন নকৰে, তেন্তে তাই তাক ঘূৰাই পাব নোৱাৰে। 

ৰাজকুমাৰীয়ে তেওঁ কোৱাৰ দৰেই কৰে, আৰু স্বামীক ঘূৰাই পায়।

## বিশ্লেষণ
### কাহিনীৰ ধৰণ
আমেৰিকান লোককথা গৱেষক ডি. এল. এছলিমানে এই কাহিনীখনক আৰ্ণ-থম্পচন সূচীক ভিতৰলৈ ৪২৫এ ধৰণত শ্ৰেণীবদ্ধ কৰিছে, "দানব (প্ৰাণী) স্বামীৰ ৰূপত।"  এই কাহিনীসমূহত দেখা যায় যে এগৰাকী মানুহী যুৱতীয়ে এটি প্ৰাণীৰ সৈতে বিবাহ কৰে, যি প্ৰকৃততে এটি যাদুকৰী ছলত লুকুৱা এজন ৰাজপুত্ৰ। তেওঁ অন্তৰ্ধান হয় আৰু তেওঁৰ পত্নীয়ে পুনৰ তেওঁক লাভ কৰিবলৈ যাত্ৰা কৰে।

### সম্পৰ্কীয় কাহিনী
গৱেষণাত এইটোও উল্লেখ কৰা হৈছে যে এগৰাকী যুৱতীয়ে সাপ সদৃশ প্ৰাণীৰ সৈতে বিবাহ কৰাৰ কাহিনী পঞ্চতন্ত্ৰত পোৱা যায়, যি ভাৰতীয় লোককথাৰ সংগ্ৰহ।

### মূল আখ্যানবোৰ
স্তিথ থম্পচন আৰু জনাচ বালিচৰ ভাৰতীয় সাহিত্য আৰু মৌখিক লোককথাৰ মূল আখ্যানৰ অধ্যয়ন অনুসৰি, এই কাহিনীত মুখ্য বিষয় D432 "ৰূপান্তৰ: খনিজ পদাৰ্থৰ পৰা মানুহলৈ" (এই ক্ষেত্ৰত, এটি ৰত্নৰ মালা) মূল আখ্যান হিচাপে দেখা যায়।

#### স্বামীৰ অন্তৰ্ধান
*কিউপিড আৰু চাইকি* আৰু আন *প্ৰাণী স্বামীৰ ৰূপত* কাহিনীসমূহ সন্দৰ্ভত তেওঁৰ গৱেষণাত, ছুইডেনৰ পণ্ডিত জান-ঔয়ভিন্দ স্বান লক্ষ্য কৰে যে কিছুমান কাহিনীত, নায়িকাই তেওঁৰ অতিপ্ৰাকৃত স্বামীৰ নাম জানিবলৈ চেষ্টা কৰাত তেওঁ অন্তৰ্ধান ঘটে। স্বানে এই মূল আখ্যানটো 'নাম নিষেধ' বুলি আখ্যা দিয়ে আৰু অনুমান কৰে যে এইটো মূলত ভাৰতত পোৱা যায়। থম্পচন আৰু ৰবাৰ্টচৰ *Types of Indic Oral Tales* গ্ৰন্থত, এই মূল আখ্যানটো ভাৰতীয় ধৰণ ৪২৫ডি Ind, "সাপ স্বামীক বিচৰা" ৰূপত দেখা যায়: নায়িকাই নিজৰ স্বামীৰ জাতি বা নাম জানিবলৈ জোৰ কৰে, আৰু স্বামীজনে উত্তৰ দিয়ে, কিন্তু তাৰ পিছতেই তেওঁ সাপৰ দৰে পানীত অন্তৰ্ধান ঘটে।

## আৰু চাওক
*সৰ্প ৰাজকুমাৰ (হাংগেৰিয়ান লোককথা)
*সৰ্প ৰাজকুমাৰৰ টোপনি যোৱা মূৰ
*চম্পাৱতী (সাধু)

## তথ্যসূত্ৰ
শ্ৰেণী:লোককথা
শ্ৰেণী:সাধু
শ্ৰেণী:সাধুকথা
থিৰায়াত্তাম

**থিৰায়াত্তাম** ভাৰতৰ কেৰালা ৰাজ্যৰ দক্ষিণ মালাবাৰ অঞ্চলত প্ৰতি বছৰে পৰিৱেশন কৰা এক লোক পৰম্পৰা। নৃত্য, অভিনয়, গীত, বাদ্য, মুখা অংকন, যুদ্ধ কলা আৰু আচাৰ-অনুষ্ঠানৰ সংমিশ্ৰণেৰে ই এক জনজাতীয় 
পৰিৱেশ্য কলা। 

## ইতিহাস
এই শিল্পৰ উৎপত্তি প্ৰাগঐতিহাসিক যুগৰ পৰম্পৰা আৰু ৰীতি-নীতিৰ পৰা হৈছিল আৰু থিৰায়ত্তামৰ অদ্ভুত সাজ-পোছাক আৰু আচাৰ-অনুষ্ঠানসমূহ সেই সময়ৰ সামাজিক জীৱনৰ প্ৰতিফলন। উত্তৰ মালাবাৰৰ "থেয়্যাম", মধ্য কেৰালাৰ "মুদিয়েত", ট্ৰাভাংকুৰৰ "পদয়ানী" আৰু তুলুনাডুৰ "কোলা" আদি অঞ্চলৰ অন্যান্য আচাৰ-ব্যৱহাৰ কলাৰ সৈতে থিৰায়তামৰ কিছু সাদৃশ্য আছে। 
## প্ৰদৰ্শন
 
নৃত্য, অভিনয়, গীত, বাদ্যযন্ত্ৰ, মুখাংকন, যুদ্ধ কলা আৰু আচাৰ-অনুষ্ঠানৰ সংমিশ্ৰণ ঘটোৱা জনজাতীয় কলা থিৰায়াত্তাম। অনন্য ৰীতি-নীতি, সাজ-পোছাক আৰু কলাত্মক পৰিবেশনে থিৰায়াত্তামক অন্যান্য শিল্পৰ পৰা পৃথক কৰি তোলে। সাধাৰণতে কোঝিকোড আৰু মালাপ্পুৰম জিলাৰ গাঁৱৰ মন্দিৰৰ কাৱুকাল (পবিত্ৰ বাগিচা) নামৰ চোতালত ইয়াক পৰিৱেশন কৰা হয়। চোতালত মঞ্চস্থ কৰা নৃত্যৰ লগত চেণ্ডা মেলামৰ দৰে বাদ্যযন্ত্ৰ আৰু উষ্ণ পোহৰ থাকে।

পৰম্পৰাগতভাৱে পেৰুমানান আৰু ভান্নান সম্প্ৰদায়ে এই নৃত্য পৰিবেশন কৰিছিল যদিও পানান আৰু চেৰুমাৰৰ দৰে আন সম্প্ৰদায়েও এই নৃত্য পৰিৱেশন কৰে। সাধাৰণতে পৰিবেশকে সমাধি অৱস্থাত উপনীত হয় আৰু "মূৰ্থী" (দেৱতা)ৰ গতিবিধি জোৰদাৰভাৱে প্ৰদৰ্শন কৰে, যুদ্ধংদেহী আচাৰ-ব্যৱহাৰ আৰু ইংগিত প্ৰদৰ্শন কৰে।

কেৱল পুৰুষেহে এই শিল্পৰূপটো প্ৰদৰ্শন কৰে। থিৰায়াত্তাম পৰিবেশকসকলে তিনিটা ৰূপ বা কোলামৰ যিকোনো এটা ৰূপ ল’ব পাৰে যিবোৰ হ’ল ভেল্লাট, থিৰা আৰু চন্থুতিৰা। ভেলাট কোলামে মূৰ্তি (দেৱতা)সকলৰ শৈশৱক প্ৰতিনিধিত্ব কৰে, আনহাতে থিৰাকোলামে যুৱক-যুৱতীসকলক আৰু চান্থুথিৰাই বৃদ্ধি পোৱা পৰিপক্ব ৰূপক প্ৰতিনিধিত্ব কৰে। পৌৰাণিক দেৱতা, স্থানীয় দেৱতা আৰু মূৰ্তিৰ বিভিন্ন কাহিনী প্ৰণয়ন কৰা হয়। তিৰায়তমত বৃক্ষ পূজা, নাগ পূজা, প্ৰকৃতি পূজা, বীৰ পূজা, পৰ্বত দেৱতাৰ ধাৰণা, স্থানীয় দেৱতাৰ ধাৰণা আদি আদি প্ৰাচীন ৰীতি-নীতিও চলি আছে। প্ৰতিটো কাহিনীৰ বাবে পৃথক পৃথক টোটাম (দৃশ্য) আছে আৰু প্ৰতিটো টোটেমত দেৱতাসকলৰ পৌৰাণিক কাহিনী দীঘলীয়াকৈ বিশদভাৱে উল্লেখ কৰা হৈছে। 

প্ৰতিটো কোলামৰ প্ৰণয়নৰ বাবে সুকীয়া মুখ আৰু লিপি থাকে। সাজ-পোছাক আৰু মেকআপৰ সামগ্ৰী প্ৰাকৃতিক সামগ্ৰীৰ পৰা তৈয়াৰ কৰা হৈছে। ইয়াৰ বাবে কলপাত, বাঁহ আৰু জেক ফলৰ কাঠ ব্যৱহাৰ কৰা হয়। থিৰায়াত্তামত চেণ্ডা, ইলাতালাম, থুদি, পঞ্চায়ুধম আৰু কুঝাল আদি পৰম্পৰাগত বাদ্যযন্ত্ৰ ব্যৱহাৰ কৰা হয়। কেৱল চিকাৰৰ দৃশ্যৰ বাবে ব্যৱহৃত অঞ্চান্তদী গীতৰ দৰে বিশেষ গীত পৰিবেশনৰ লগত থাকিব পাৰে। ছন্দ আৰু গায়কীয়ে ব্যক্তিগত নৃত্যশিল্পীসকলক আঁতৰাই ৰাখে। নৃত্যশিল্পীসকলে নৃত্য কৰাৰ সময়ত পদক্ষেপ গ্ৰহণ কৰে আৰু পৰম্পৰাগত যুদ্ধ কলাৰ কালাৰিপায়াট্টুৰ কথা মনত পেলোৱা প্ৰতীকী অস্ত্ৰ ব্যৱহাৰ কৰে। উদাহৰণস্বৰূপে, কৰুমাকনক বৰশী, কাৰিভিল্লীক ধনু-কাঁড়, ভাগৱতীক পল্লী তৰোৱাল, বীৰভদ্ৰক ৰূপৰ কুঠাৰ, মূৰ্তিক লাঠি আৰু ঢাল আদি প্ৰতীকী অস্ত্ৰ দিয়া হয়। কেতিয়াবা, থিৰাকোলাসকলে চুতুকালি নামৰ এক জীয়া নৃত্য প্ৰদৰ্শন কৰে। চুতুকালি হৈছে নৃত্য আৰু যুদ্ধ কলাৰ ছন্দময় প্ৰদৰ্শন য'ত এজন নৃত্যশিল্পীয়ে দুয়োহাতেৰে জ্বলোৱা মশাল লৈ ফুৰে।

## তথ্য সূত্ৰ

শ্ৰেণী:লোক-নৃত্য
শ্ৰেণী:ভাৰতৰ লোকনৃত্য
পোত্তান থেয়াম

**পোত্তন থেয়াম** থেয়ামৰ পৰম্পৰাগত শিল্প ৰূপত অহা এক প্ৰাঞ্জল, সজীৱ আৰু ৰঙীন আচাৰ-ব্যৱহাৰ সম্বলিত নৃত্য, আৰু ই বৰ্তমানৰ কান্নুৰ জিলা আৰু ভাৰতৰ উত্তৰ কেৰেলাৰ কোঝিকোড আৰু কাছাৰাগোড জিলাৰ কিছু অংশ সামৰি লোৱা ভূখণ্ড কোলাথুনাডুৰ সাংস্কৃতিক ঐতিহ্যৰ এক অপৰিহাৰ্য অংশ। 

পোত্তান থেয়াম শিৱৰ প্ৰকাশ বুলি বিশ্বাস কৰা হয়। কিছুমান হিন্দু থেৰাবাদত পোত্তান থেয়াম পল্লিয়াৰা নামৰ অট্টালিকাৰ দৰে সৰু জুপুৰি এটা থাকে। পোত্তান থেয়াম হৈছে এক প্ৰকাৰৰ প্ৰতিৰোধ, যিয়ে মঙ্গলৰ প্ৰতীক যিয়ে সমাজৰ সামাজিক অসৎ দিশবোৰ মচি পেলায়। এই থেয়াম জাতিবাদ বিৰোধী ভগৱান। থেয়ামে কোনো সামাজিক কামৰ বাবে নিজৰ জীৱন ত্যাগ কৰা সেই ব্যক্তিসকলৰ জীৱনক আচাৰ-ব্যৱহাৰত পুনৰ অভিনয় কৰে আৰু থেয়ামৰ ব্যক্তিত্বক বৈশিষ্ট্যপূৰ্ণ সামাজিক/আধ্যাত্মিক ব্যংগ হিচাপে ব্যাখ্যা কৰা হয়। পত্তান থেয়াম পৰম্পৰাগতভাৱে ডাঙৰ জুইৰেও কৰা হয়, যাৰ জুইকুৰাৰ ওপৰত পত্তান থেয়াম উঠি পৰি যাব আৰু মানুহে তেওঁক উঠিবলৈ জোৰ/অনুৰোধ কৰিব। পৰিবেশন আৰু ৰীতি-নীতিৰ পিছত স্থানীয় লোকসকলে কাষ চাপি পত্তান থেয়ামৰ সৈতে কথা পাতিব পাৰে আৰু তেওঁৰ সঁহাৰি আৰু আশীৰ্বাদ লাভ কৰিব পাৰে। পত্তান থেয়ামৰ কিংবদন্তিটো এনেকুৱাই হয়। 
## তথ্য সূত্ৰ

শ্ৰেণী:ভাৰতৰ লোকনৃত্য
শ্ৰেণী:লোক-নৃত্য
ৰাণী কৰ্ণা

**ৰাণী কৰ্ণা **  ()এগৰাকী ভাৰতীয় শাস্ত্ৰীয় নৃত্যশিল্পী। শাস্ত্ৰীয় নৃত্য কথকত তেওঁৰ দক্ষতাৰ বাবে পৰিচিত আৰু বহুতে তেওঁক এই কলাৰ অন্যতম শ্ৰেষ্ঠ প্ৰতিষ্ঠাপক হিচাপে গণ্য কৰে। নৃত্যৰ ক্ষেত্ৰত আগবঢ়োৱা অৱদানৰ বাবে ২০১৪ চনত ভাৰত চৰকাৰে তেওঁক চতুৰ্থ সৰ্বোচ্চ অসামৰিক বঁটা পদ্মশ্ৰী প্ৰদান কৰি সন্মানিত কৰে।
## জীৱনী
১৯৩৯ চনত ব্ৰিটিছ ভাৰতৰ,  বৰ্তমান পাকিস্তানৰ অন্তৰ্গত হায়দৰাবাদৰ এটা আমীৰ সিন্ধী পৰিয়ালত, ৰাণী কৰ্ণাৰ জন্ম হৈছিল। তেওঁৰ পিতৃ আছানদাস কৰ্ণা মূলতঃ লাৰকানা অঞ্চলৰ কৰ্ণমালানী পৰিয়ালৰ আছিল। কৰ্ণমালানীৰ পৰিয়ালৰ নামটো সময়ৰ লগেলগে সংক্ষিপ্তভাৱে কৰণানী আৰু শেষত কৰ্ণা হয়। প্ৰাথমিক স্কুলীয়া শিক্ষা দিল্লীত হৈছিল আৰু দিল্লীৰ হিন্দু মহাবিদ্যালয়ৰ পৰা উদ্ভিদ বিজ্ঞানত স্নাতক ডিগ্ৰী লাভ কৰিছিল। পিছলৈ তেওঁ উদ্ভিদ বিজ্ঞানতো অনাৰ্ছ ডিগ্ৰী লাভ কৰে যদিও নৃত্য কেৰিয়াৰত মনোনিৱেশ কৰিবলৈ পঢ়া এৰি দিয়ে।

১৯৪২ চনত ৰাণীৰ তিনি বছৰ বয়সত তেওঁৰ পৰিয়াল দিল্লীলৈ গুচি যায়। আৰু কনাটপ্লেচত বসতি স্থাপন কৰে। ওচৰ-চুবুৰীয়াক নৃত্য কৰা দেখি অতি সোনকালেই তেওঁৰো নৃত্যৰ প্ৰতি আকৰ্ষণ বাঢ়ি যায়। চাৰি বছৰ বয়সৰ পৰাই নৃত্য শিকিবলৈ আৰম্ভ কৰে। তেওঁ কথক, ওডিচি, ভাৰতনাট্যম আৰু মণিপুৰী শিকিছিল। আৰম্ভণিতে নৃত্যচাৰ্য নাৰায়ণ প্ৰসাদ আৰু সুন্দৰ প্ৰসাদে নৃত্যৰ শিক্ষা দিয়ে। গুৰু হীৰালালৰ অধীনত জয়পুৰ ঘৰানা শৈলী আৰু পণ্ডিত বীৰজু মহাৰাজৰ পৰা লক্ষ্ণৌ ঘৰানাৰ বিশেষত্ব আয়ত্ত কৰিবলৈ তেওঁ অধ্যয়ন অব্যাহত ৰাখে।

## তথ্য সংগ্ৰহ

## বাহ্যিক সংযোগ
* 
* 
* 
* 

শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় নৃত্যশিল্পী
শ্ৰেণী:পদ্মশ্ৰী বঁটা বিজয়ী
গীতা মহালিক

**গীতা মহালিক **  (; জন্ম: ১৯৪৮) এগৰাকী ভাৰতীয় ওডিচি নৃত্যশিল্পী। কলা আৰু সংস্কৃতিৰ ক্ষেত্ৰলৈ আগবঢ়োৱা অৱদানৰ বাবে ভাৰত চৰকাৰে ২০১৪ চনত তেওঁক পদ্মশ্ৰী সন্মানেৰে সন্মানিত কৰে।
## জীৱনী
গীতা মহালিকে অতি কম বয়সতে প্ৰখ্যাত গুৰু দেৱপ্ৰসাদ দাসৰ পৰা প্ৰশিক্ষণ লবলৈ আৰম্ভ কৰিছিল। ইয়াৰ পিছত মায়াধৰ ৰাউতৰ মাৰ্গদৰ্শনত প্ৰশিক্ষণ দিয়া হয়, যিয়ে গীতাক এনে এটা শৈলী বিকশিত কৰাত সহায় কৰে, যিটো বহু ৰসিকে গতিশীল নিৰ্মল কবিতা বুলি বৰ্ণনা কৰে।

গীতাই বিশ্বৰ বহু দেশ বহু ভ্ৰমণ কৰিছে। ফ্ৰান্স, চুইজাৰলেণ্ড, চীন, ইটালী, স্পেইন, আমেৰিকা, কানাডা, জাৰ্মানী, পৰ্তুগাল, গ্ৰীচ আৰু আফ্ৰিকা মহাদেশৰ আন বহু দেশত অনুষ্ঠান পৰিৱেশন কৰিছে। ভাৰতৰ প্ৰায় সকলোবোৰ প্ৰধান নৃত্য উৎসৱ, খাজুৰাহো নৃত্য মহোৎসৱ, ইলোৰা নৃত্য মহোৎসৱ, হস্তী নৃত্য মহোৎসৱ, কোণাৰ্ক নৃত্য উৎসৱ, মহাবলীপুৰম উৎসৱ, মুক্তেশ্বৰ নৃত্য উৎসৱ, বদ্ৰী কেদাৰ উৎসৱ, তাজ উৎসৱ, উজ্জয়িনী কালিদাস সমাৰোহ, গংগা মহোৎসৱ আৰু মাণ্ডু উৎসৱ আদিত পৰিবেশন কৰিছে।

গীতা মহালিক বৰ্তমান দিল্লীত থাকে।

## তথ্য সংগ্ৰহ

## বাহ্যিক সংযোগ
* Interview in Shillong Times0 
* World record Odissi performance featuring 555 dancers
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় নৃত্যশিল্পী
শ্ৰেণী:পদ্মশ্ৰী বঁটা বিজয়ী